J. K. Ihalainen heimojen runoudesta\n| TAKAISIN / BACK |\nS a l a t u n t e k n i k o t\n- johdanto kansojen suulliseen perinteeseen -\n(Artikkeli ilmestynyt kuvitettuna ja lähdeluetteloineen Peilikuva-lehdessä vuonna 2003. Kysymyksessä ei ole kirjan johdanto.)\nLähtiessämme jäljittämään ensimmäistä, alkuperäistä runoa olemme aina tulkintojen armoilla. Lähestymme tässä sitä hetkeä, jolloin salattu ja pyhä ovat olleet yhtä kuvantekemisen, soittamisen ja laulamisen eli runouden kanssa. Onneksemme meillä on maailmassa vielä heimoja, joilla on rituaaleissaan ja seremonioissaan yhä yhteys tähän alkuperäiseen runoon.\nMunro Chadwick jakaa suullisen kirjallisuuden elinolosuhteet karkeasti kolmeen kastiin:\nI - Yhteisöt, joissa kirjoitustaitoa ei tunneta. Tällaisia yhteisöjä tunnettiin Polynesian saarilta ja Afrikasta aivan viime vuosisadan alkuun saakka.\nII - Yhteisöt, joissa kirjoitusta käytetään vain rajattuihin sosiaalisiin, taloudellisiin tai maagisiin tarkoituksiin. Näin oli tilanne muinaisessa Irlannissa, missä vain ogamin kieli tunnettiin, samoin kuin riimukirjoitusten Pohjolassa.\nIII - Yhteisöt, joissa kirjoitustaito tunnetaan, mutta joissa pienten heimokielten suullinen perimä mahdollistaa “paikallisen” ja “oman” säilymisen virallisen, usein kolonialistisen kulttuurin puristuksissa. Tällaisista on runsaasti esimerkkejä Abessiniasta, Intiasta, Venäjältä ja Serbo-Kroatiasta.\nKANSOJEN EEPPISET RUNOELMAT\nEsipuheessaan maailmanrunouden antologiaan Yön häntäluu runoilija Gary Snyder kirjoittaa:\n“On olemassa kaksi perustapaa oppia asioita: suora kokeminen tai kuulopuhe. Nykyään suurin osa siitä, mitä tiedämme on kuulopuhetta, jolle on tunnusomaista katoavan ohut kosketuspinta itse maailman kanssa. Opimme kirjojen, opettajien ja television kautta... Kovinkaan kauaa ei ole siitä kun kirjoitusjärjestelmiä ei vielä ollut, ja nuoriso omaksui maailmankatsomuksen, myytit ja rakenteet kuuntelemalla iltaisin pitkiä jännittäviä tarinoita tai lauluja. Nämä vanhat tarinat muodostavat sen pohjan, jota länsimaissa kutsutaan klassiseksi kirjallisuudeksi.\nTäydellisen esikirjallisessa yhteisössä suullista perinnettä ei opetella ulkoa, vaan se muistetaan. Näin jokainen tarina on tuore ja uusi; kertojan tarkentaessa sielunsa silmillään uudelleen ja uudelleen syntyjen ja matkojen ja rakkauksien ja metsästysretkien kuvastoa. Teemat ja muodot toistetaan osana alati muuttuvaa kuvakangasta, jota kirjaillaan sekä tutusta että tutkimattomasta. Suora kokeminen, sukupolvesta toiseen, palautuu kerrottuun tarinaan. Osana tuota suoraa kokemusta on itse kuulijoiden piiri, joka mumisee kertosäkeet ja hyväksyntänsä, tai kuorsaa. Merkitys salamoi mielestä mieleen, ja nuoret silmät loistavat.\nMonet eri puolilla maailmaa tunnetut suullisen perinteen yhteiset aiheet todistavat ainakin sen, että ihmiskunta nauttii samoista teemoista uudelleen ja uudelleen. Ne eivät ole nähtävissä osana jotain vertailevaa tutkimusta ihmiskunnan veljeydestä, vaan ne ovat syntyneet mielissä, vuorilla, virtaavissa vesissä - kenties karhun tai lohen suussa. Ihminen ja paikka sulautuvat yhteen.”\nKansojen eeppiset runoelmat muodostavat ihmiskunnan suullisen perinteen järkälemäisen rungon, jota voimme tarkastella suurenmoisena maailmanlaajuisena perintönä. Erityisesti tällaisia sankarirunoelmia tunnetaan Euraasiasta. Turkkilaisten ogutsien Dede Korkutin Kirja (Kitab-i Dede Qorquit) kirjattiin muistiin 1600-luvulla. Mongoliheimojen sankarirunoja, ulger, on kirjattu 1600-luvulta lähtien. Dzangarlauluja ja Han Harnagui runoja on tavattu lukuisina erilaisina versioina Mongoliasta, Tuvasta, Kalmukiasta ja Burjatiasta. Runomuodossa lauletut runot esitettiin aina öisin, ja tapahtumiin liittyi erilaisia seremonioita, suitsukkeita, maitouhreja, tuhkansirottelua ja dramatisointia. Sankari oli yleensä suunnattoman rikas tuhansine miljoonine kameleineen ja härkineen. Hänen hevosensa oli yliluonnollisen viisas, ja hänen vastustajanaan oli monipäinen hirviö mangas, joka asui piikkipensaiden ympäröimässä rautalinnassa. Hirviön sielut olivat piiloutuneet eri puolille linnaa, mikä teki taistelusta värikkään ja jännittävän.\nKaakkois-Siperian turkinkielisten tataaripaimentolaisten iltanuotioilla kuultiin usein soittimella säestettyjä eeppisiä tarinoita, joissa seikkailut tapahtuvat sekä fyysisellä että psyykkisellä tasolla. Eräs näistä eeppisistä runoista, Veri Mestariampuja ja Kureldei Mestariampuja, on ilmestynyt englanniksi Norman Cohnin kääntämänä saksan ja venäjänkielisten käännösten pohjalta. Runo onkin harvinainen esimerkki siitä, miten tulkinnan tulkinnan tulkinta saattaa yhä välittää jotain alkuperäisestä tulen äärellä esitetystä runosta.\nKiinassa harjoitettiin varhaisella keskiajalla tarinankerrontaa, jota ammattilaiset säestivät soittimilla ja teatraalisella näyttelemisellä. Näitä chukungtiao -balladeja esitettiin useimmiten seuraintaloissa ja esittäjinä olivat usein prostituoidut. Tunnetuin näistä pitkistä tarinoista on Kätkeytyneen Lohikäärmeen Balladi Chin dynastian (1115-1234) ajalta.\nAINUJEN EEPPINEN PERINNE\nPohjoisen Japanin saarten ainut omaavat rikkaan suullisen runouden perinnön, joka käsittää kansantarinoita, lauluja, balladeja, ja useita pitkiä kertovia runoja. Näistä kenties merkittävin on 6000 riviä sisältävä Kutune Shirka, jota lausuttiin tulilla tai merellä lyömällä kepillä tahtia. Eeppinen runo kirjattiin muistiin 1920-luvulla sokealta vanhalta mieheltä Wakarpalta. Runo kertoo kultaisesta merisaukosta, josta ihmiset taistelevat samaan tapaan kuin muinaissuomalaiset sammosta.\nAinuilla parhaat runonlaulajat olivat naisia, jotka olivat myös usein shamaaneja. Ainu -naisten silmiinpistävän itsenäistä asemaa kuvaavat ne lukuisat eeppiset laulut naisista, joita on tallennettu muistiin ennen toista maailmansotaa. Ainujen eeppisissä runoissa, esittäjä kertoo tapahtumat aina minämuodossa. Vastaava tapa tunnetaan muualla maailmassa ainoastaan nenetsien yarabt -runoissa. Tämän arvellaan johtuvan Euraasian shamaanien tavasta antaa henkien puhua itsensä kautta istunnoissaan.\nRunojen rivit muodostavat kukin “suullisen”, jossa on yhtäläinen määrä tavuja. Tämä helpottaa pitkän eepoksen muistamista. Lopputavut eivät kuitenkaan ole pakollisia.\nBorneon pääkallometsästäjien, dajakkien suullinen perinne käsittää laajan kirjon lauluja, jotka ovat ikivanhaa perimää. Esi-isistä vanhin, näkymätön Kheng on lukuisten laulujen sankari. Yliluonnollisista olennoista suurenmoisin on taivaissa asuva haukkapäinen sodanjumala Sin galang Burong. Häntä edustavat ja hänen kieltään puhuvat maan päällä asuvat linnut. Laulut Burongista saattavat olla hyvin pitkiä, yleensä yli kymmentuntisia.\nDajakkien merkittävimpiin juhliin kuuluu Gawe Pala, Pääkallojuhla, jota kutsutaan myös nimellä Gawe Burong, Lintujuhla. Yleensä päälaulajia on kaksi ja muut laulajat yhtyvät mukaan kuorona kertosäkeeseen. He kaikki pitävät kävelysauvoja sekä tömistävät jalkojaan “kävellessään”. Tässä rituaalissa jumala Klieng juotetaan niin humalaan, että hän pudottaa päänsä, jonka hänen vaimonsa sitten korjaa talteen. Samaan tapaan juottaa Altain shamaani alisen jumalan Erlik-kaanin humalaan.\nPolynesialaisilla ja tseremisseillä on yhtäläinen merkitys sateenkaarelle, jota pitkin jumalat laskeutuivat alas maahan. Samanlaisista säikeistä ja värillisistä palloista valmistettua tietä nousivat kuolevaiset puolestaan ylös taivaaseen.\nFijiläisten eeppiset laulut kertovat usein muinaisesta kuningaskunnasta, josta heimojen päälliköiden sanotaan periytyvän. Esi-isien inspiroima näkijä Velema esitti tällaisen runon VäsoniLaweDua eli Sulkapää 30-luvulla Namuavoivoin kylässä.\nH. Munro Chadwick tähdentää, että erityisesti rituaaleissa sielun matkasta kuolleiden maahan on niin silmiinpistäviä yhtäläisyyksiä polynesialaisten, japa-nilaisten, siperialaisten ja tiibetiläisten suullisten tarinoiden kesken, että niillä on oltava “alkuperänsä jossain eteläisen Aasian aikaisemmassa sivilisaatiossa”. Huomion arvoista onkin, että Australian aboriginaaleilla on mittaamattoman laaja suullisen laulun perinne, jota ei ole vielä laajemman yleisön ulottuville saatettu.\nSuomalaisesta perinteestä kirjoittaa runoilija Gary Snyder kauniisti:\n"Näiden 40 000 vuoden aikana eivät ihmiset ole olleet erityisen itsetietoisia omista lauluistaan, myyteistään ja tarinoistaan, mutta viime vuosisadalta on olemassa muutamia valaisevia esimerkkejä siitä miten kansalliskirjallisuuden julkaiseminen saattaa valaa ihmisiin uskoa omaan identiteettiinsä. Otetaanpa esimerkiksi Suomi. Nuori lääkäri nimeltä Lönnrot kierteli jalan laajalti Suomessa keräten jäljellä olevia muistumia lauluista ja tarinoista joita ihmiset vielä lauloivat 19:nnen vuosisadan alussa. Hän kokosi aineiston yhteen enemmän tai vähemmän omavaltaisesti ja nimitti kirjan Kalevalaksi. Teoksesta tuli hetkessä Suomen kansalliseepos ja se auttoi suomalaisia pitämään puoliaan toisaalta ruotsalaisia ja toisaalta venäläisiä vastaan. Saattaa hyvinkin olla että Lönnrotin kesäisten matkojen ansiosta on olemassa valtio nimeltä Suomi."\nMuinaisina aikoina oli kelttiläisissä kylissä tapana aloittaa uusi vuosi kekrinä, tarinoinnilla jota jatkettiin joka yö aina toukokuulle, jolloin kesä teki paluun. Kertoja jatkoi tarinointia joka yö uudella tarinalla elehtien, huitoen ja liioitellen yleisön vastatessa naurunpurskahduksilla, jalkoja lattiaan hakkaamalla tai huokailemalla. Vieraileva professori kuvasi tarinankertoja Seania: “Sean, joka ei ollut käynyt päivääkään koulua, oli eräs oppineimmista ihmisistä kansojen kirjoittamattomassa kirjallisuudessa, hänen mielensä oli moninaisten perinteiden varasto, täynnä monimutkaisia sankaritaruja, sananlaskuja, riimejä ja arvoituksia. Hän oli itsetietoinen kirjallinen taituri. Hän nautti suuresti tarinoiden kertomisesta. Hänen kielensä oli selkeää ja elinvoimaista ja siinä oli voimakkaan kirjallisia piirteitä."\nVuosisatojen ajan oli tarinankertomisen taide filien elinkeino myös aristokraattien saleissa ja taistelukentillä. Filit olivat oppineita etuoikeutetun luokan jäseniä, suullisen kulttuurin vartijoita ja eläviä historian ja mytologian aarrekammioita. He kävivät läpi vähintään kahdentoista vuoden intensiivisen koulutuksen kehittäen muistiaan ja keskittymistään oppien kirjaimellisesti satoja tarinoita ja säkeitä, historioita ja sukupuita. Filien ohjelmistoon kuuluivat tarinat Tuhosta, Karjavarkaista, Oikeudenkäynneistä, Taisteluista, Kuolemista, Juhlista, Seikkailuista toisessa maailmassa, Karkaamisista ja Ilmestyksistä. Samaan aikaan he olivat runoilijoita, joiden oli kyettävä rakentamaan riimeistä toimiva loppusoinnullinen kokonaisuus.\nKelttien tarinankertojat ja runonlaulajat saivat tarinansa ja näkynsä vierailemal-la toisissa tajunnantiloissa ja “tuolla puolen” Heidän sanotaan kääriytyneen härän vuotaan hankkiakseen näkyjä ja vaipuakseen transsiin. Myös pimeyteen sulkeutumis-ta käytettiin näkyjen nostattamiseksi. Pyhä Patrik kielsi rituaalin, mutta lausuntoja käytännön jatkumisesta on 1800-luvun lopulle saakka.\nEsikristillisen kelttiläisen kulttuurin kultakaudella Irlannissa filit olivat osa kolmesta perinteisestä ammattikunnasta, joista druidit ja bardit tunnetaan runoilijoita paremmin. Kato4isen kirkon valta sai druidit väistymään ammatistaan, ja bardeista monet ryhtyivät takinkääntäjiksi tai kulkureiksi. Filit onnistuivat säilyttämään toimensa aina 1600-luvulle saakka, jolloin kelttiläinen kulttuuri joutui Englannin hallinnon alle. Muutamia runonlaulajia on säilynyt aivan meidän päiviimme, sillä niihin, jotka matkustavat maailmojen välillä eivät ajan hampaat pure.\n“Maan alle minä menen.\nTammen lehvällä minä seison.\nMinä ratsastan tammalla,\njoka ei ole varsonut.\nJa minä kannan kuolemaa käsissäni.”\nIntiassa kieli ja runous saivat alkunsa Brahman, luojan syvästä transsista. Brahma on vaitiolo, hiljaisuus. jossain sisällä liikahtelee ajatus, joka ilmentää itsensä lauluna, Vak -jumalattarena. Vak -jumalattaresta tulee itse kosminen energia, josta syntyvät kaikki alienergiat. Vak vastaa indoeurooppalaisessa kielitieteessä latinan vox-sanaa ja englannin voice-sanaa. jumalatar saa myös toisen nimen, Sarasvati, mikä tarkoittaa kukkivaa. Tänään hänet tunnetaan Intiassa runouden, musiikin ja oppimisen jumalattarena.\nTuon energiavirran alkuaikoina kieli oli vain siementavuja, bija-mantra, mystisiä ääniä, jotka muodostavat jumalten tosiolevaisen. Intiassa mantraamisen harjoittaminen, siementavujen pureskeleminen, käsitetään keinona päästä äänienergian perustasoon, kaikkeuden aistimiseen äänenä ja lauluna; tästä alkaa runous. Mantran mystisten kirjainten ja tavujen äidit, mairka, ja siemenet, bija, vastaavat pisteitä ihmisen omassa ruumiissa sekä pisteitä maailmankaikkeudessa. Mantraamalla herätetään nämä voimat unestaan. Mantran hokeminen kyllin kauan nollaa todellisuuden murentaen myös todellisuutta ja kokemista selittävän kielen. Sanskritin runousopissa sanotaan, että alkuperäinen runous on virtaavan veden ja puiden kahinan ääntä.\nHindujen perinteessä Ikuinen Sana on Aum, joka on kaikkien nimien ja muotojen alkuperä. “Aum - tämä tavu on koko maailma, menneisyys, nykyhetki, tulevaisuus kaikki on vain sana Aum ... Tämä on kaikkitietämys. Tämä on sisäinen kuri. Tämä on kaiken alkulähde, sillä tämä on olentojen alku ja loppu.» (Mandukya Upanisadit)\nBuddhalaisessa perinteessä tätä vastaa Sunyata, Täydellinen Tyhjyys. Buddhan suuri ymmärrys oli, että itsekeskeinen ajattelu ja puhe synnyttää keinotekoisia rajoja, jotka rikkovat elämän ja puheen spontaanin virran. Ymmärtäessään näiden itsekeskeisten rakenteiden tyhjyyden ihminen herää yhteistyöhön kaiken olevaisen kanssa.\nTaolaisilla nimetön, täydellinen läsnäolo kaikissa nimissä on Tao. “Tao, joka voidaan sanoin ilmaista ei ole muuttumaton Tao. Nimi, joka voidaan määritellä ei ole muuttumaton nimi. Nimettömästä taivas ja maa syntyvät, nimellinen on kymmenentuhannen olion äiti.” (Tao te ching, suom. Pertti Nieminen).\nKreikkalaisilla Ikuinen Sana oli Logos, joka oli käsitteenä raamatullista Sanaa vastaava “Alussa oli Sana” mutta eriytyi pian tarkoittamaan “järjen valoa”. Tämä oli Martin Heideggerin mukaan eräs Sokrateen seuraajien suurista virheistä: “Ihminen on eläin, jolle Logos tarkoittaa järkeä ja tuomiokykyä.” Näin salasynnytettiin eurooppalainen hallitsemisen ja haltuunoton kielioppi. Jännittävä määritelmä tästä hämärtymisestä on Charles Olsonin: “Kieli toimii joko tapahtuvan toimijana tai tapahtuvan ajattelun toimijana.»\nMuinaisskandinaavinen tarina totuuden etsijä Odinista kertoo, miten hän shamanistisesti uhrasi itsensä hirttäytymällä Yggdrasil-saarnipuuhun ja haavoittamalla itseään keihäällä. Yhdeksän pitkää yötä hän kärsi ja hänen piinattu ruumiinsa vavisutti maailmanpuuta katkaisten muutamia oksia ja pudottaen ne maahan. Viimein hän näki, miten pudonneet oksat olivat muodostaneet kuvioita, järjestäytyen salattuun geometriaan uudelleen ja uudelleen. Ensimmäistä värssyä seurasi toinen värssy, ensimmäisestä runosta syntyi toinen runo. Näin kehittyi riimukirjoitus muinaisille skandinaaveille. Riimut säilyttivät salatun luonteensa, hyvin harvojen oppiessa niitä koskaan käyttämään. Muinaisnorjan run tarkoittaakin salaista ja mysteeriä.\nSuullisen vastakohta ei tässä ole kirjoitettu, vaan sellainen kirjallinen teksti, joka pyrkii määräämään, määrittelemään ja hallitsemaan maailmaa haluamatta osallistua siihen. Kuuma - kylmä. Suullisen ja kirjallisen kohtaamisen historiallisena esimerkkinä voisimme nähdä Amerikkaan tunkeutuneiden eurooppalaisten asenteen, jossa erämaa - wilderness - on pelottava ja vaarallinen, koska erämaasta puuttuu sosiaalinen ja uskonnollinen järjestys. Eurooppalaiset puritanistit katselivat erämaata mieluiten kaupungin muurien tai maatilan aitojen yli. Oli luonnollisesti olemassa myös psyykkinen muuri, muuri sisäistä villiyttä vastaan, alitajunnan kesyttämättömiä alueita vastaan, unia, seksuaalisuutta ja tiedostamatonta vastaan. Luonto oli Saatanan hallinnassa; villi luonto oli siis kesytettävä. Näin Pohjois-Amerikan villit erämaat valloitettiin Uuden Jerusalemin perustajien vimmaisella julmuudella.\nJUMALTEN KIELELLÄ, ELÄINTEN KIELELLÄ\nKabbo, bushmanni, peri tarinat äidiltään. Kabbo tarkoittaa Uni:\n"Ensin minun on hieman istuttava, verryteltävä käsiäni, jotta väsymys kaikkoaisi. Minä vain kuuntelen, etsin sitä tarinaa minkä haluan kuulla. Istun odottamassa, että se ajautuisi korviini. Nämä ovat niitä tarinoita, joita kuuntelen kaikilla korvillani hiljaa istuessani. Minun on pidättäydyttävä kuuntelemasta takaani, kuunnellessani tienviertä; aistiessani nimeni ajelehtivan pitkin tietä; ne (minun kolme nimeäni) ajelehtivat minun majaani; minun on istuttava niiden päälle; voidakseni kääntyä kantapäilläni takaperin kuuntelemaan korvillani takaani, tunnen miten tarina kulkee kuin tuuli. Tarina ei seuraa mukana muualle. Sitten meidän nimemme kulkevat noiden ihmisten läpi; vaikka he eivät edes huomaa meidän seuranneen heitä. Sillä meidän nimemme ovat niitä, jotka ajelehtimalla saapuvat uuteen paikkaan. Vuoret sijaitsevat kahden erilaisen tien välissä. Miehen nimi kiertää vuorten takaa; ne nimet, jotka palaavat hän ottaa mukaansa."\nRuno elää muutoksen manaamisen välineenä, alkuperäisenä loitsuna, joka manaa esiin syntyjä -kiertelemällä, kaartelemalla ja kuumentamalla. Runoilija elää shamaanina, näkijänä, jolla on välittävä ja parantava roolinsa yhteisössä. Shamaanirunoilija on Eliaden mukaan sairas mies, joka on selviytynyt hengissä onnistuttuaan parantamaan itse itsensä.\nTyypillisessä itseinitaatiossa uusi shamaani käy läpi tutun tietoisuutensa ja maailmankuvansa romahtamisen, ja hänet johdatetaan unenomaisiin näkyihin, joiden keskellä syntyy usein laulu tai laulujen kirma, joka pakottautuu ilmoille ilman minkäänlaista yritystä tai valmennusta. Näin kertoi Isaac Tens gitksan intiaanien initaatiosta.\nShamaanin ylimmäistä roolia on usein korostettu ja annettu ymmärtää, että shamaani on ainoa papillinen henkilö, joka heimossa käsittelee kuolemaa, parantamista ja ennustamista. Afrikasta tunnetaan lukuisia heimoja, joille seppä on läpeensä shamanistinen henkilö. Bambara-perinteessä “seppä takoo Sanan, kutoja kutoo sen, nahkuri käsittelee ja parkitsee sen”.\nSepän valmistautuessa työhönsä hän kutsuu luomisen neljää äitielementtiä, jotka ovat takomisessa läsnä: on astia vedelle, tuli on ahjossa, ilma tulee palkeista ja pieni kasa maata ahjon vieressä. Aloittaessaan työnsä hän koskettaa jokaista esinettä ja lausuu erityiset sanat. “Minä en ole Maa Ngala, minä olen Maa Ngalan edustaja. Hän on se, joka luo, enkä minä.” Sepän työkalut antavat muodon tuolle pyhälle kielelle ja määräävät hänen jokaista liikettään. Tässä kielessä ei ole kysymys tarinoista, vaan henkien lepyttämisestä, tulen ja raudan synnyttämisestä, salatun tiedon ylläpitämisestä sekä jatkamisesta. Tällainen suullinen perinne synnyttää aivan oman ihmistyyppinsä; puhutaankin seppien sivilisaatiosta, kutojien sivilisaatiosta, paimenten sivilisaatiosta, ja niin edelleen.\nUnten ja näkyjen maailma ei käytännössä rajoitu pelkästään shamanismiin, vaan laajenee alueille, joilla kaikki ovat avoimia näkyjen ja laulujen lahjalle. “Kaikkien mustajalkaintiaanien laulujen sanotaan ilmestyneen unien tai ilmestysten kautta paitsi muilta heimoilta opittujen laulujen.”, kertoo C. Wissler. “Mies saattaa kävellä pitkin polkua ja kuulla linnun, hyönteisen, kiven tai jonkun muun laulavan; hän muistaa laulun ja julistaa sen erityisesti itselleen annetun. Mies saattaa saada laulun aaveelta samalla tavalla.»\nOn olemassa salattua laulua ja maallista laulua. Salattuja lauluja on kahdenlaista lajia: lauluja jotka on koottu maagisista tavuista, joilla on pelkästään maaginen tarkoitus, ja lauluja, joilla on kirjallinen sisältö.\nHieroglyfien välittämän salaisen laulun ymmärtämisen vaikeudesta kirjoittaa R.A.Schwaller de Lubicz:\n“Salattua, maagista kieltä ei voi ymmärtää selittämällä tekstiä kirjaimellisesti. Kielen jokaisen tavun lausuminen vaikuttaa tärkeisiin hermoihin ja tapaan hengittää ... tiettyjen itsessään järjettömien tavujen ja sanojen lausumisella on psykologinen vaikutus. Faaraoiden tekstit ovat täynnään esimerkkejä maagisista litanioista, jotka perustuvat sanojen toistamiseen ääneen sekä sanaleikkeihin ... niiden siirtäminen meidän kielelle on mahdotonta, koska emme tunne tuon kielen lausumista.” Esimerkkejä pyhien tekstien lukemisen (lectio divina) syvemmistä tasoista, Sanan seitsemästä merkityksestä, seitsemästä soittimesta, jotka ottavat Sanan juhlien vastaan, on kaikissa papillisissa kulttuureissa Euroopasta Tiibetiin.\nMaallisiin lauluihin kuuluvat kaikki mahdolliset laulut, joita lauletaan tuutulauluiksi, työlauluiksi nuotanvetoon, vasaroimiseen, riisinkylvämiseen, melomiseen, ratsastamiseen, metsästykseen; juhlalauluiksi, sotalauluiksi, maahanpanijaislauluiksi. Me voimme sisällyttää kaiken oman runoutemme näihin lauluihin.\nPerimmäisin kysymys on, miten valmistat mielesi tullaksesi laulajaksi? Miten valmistat mielesi ollaksesi laulaja? Avoimuuden, sisäistyneisyyden, kiitollisuuden asenteella; mietiskelemällä, paastoamalla, kärsimällä ja repimällä päivittäisen sosiaalisen verkoston siteitä. Lainaan papagoja:\n“Hän, joka haluaa laulua ei ajattele sanoja, ei säveltä. Hän pyrkii tyydyttämään Yliluonnollista. Hänen on oltava hyvä metsästäjä tai hyvä soturi. Kenties hänen tapansa miellyttävät henkiä. ja eräänä päivänä luonnollisessa unessa hän kuulee laulamista. Hän kuulee laulun ja tietää sen olevan haukka, joka laulaa hänelle suurista valkeista linnuista, jotka lentävät valtamereltä. Ehkä Pilvet laulavat tai tuuli tai karvainen punainen sadehämähäkki näkymättömällä köydellään. Sankaruuden palkkiona eivät ole henkilökohtainen kunnia tai rikkaudet. Palkkana ovat unet. Ken suorittaa sankaritekoja saattaa itsensä yhteyteen yliluonnollisen kanssa. Tämän Jälkeen, ei ennen, hän paastoaa ja odottaa näkyä.” Papagoilla on uskomus, etteivät näyt ilmesty arvottomalle, vaan ansiokkaalle, joka on nöyrä - tulee uni ja uni sisältää aina laulun.\nTutkija Howard Norman kertoo cree-intiaanien suhteesta tarinoihinsa:\n“Cree-intiaaneille tarinat ovat eläinolentoja. joku saattaa kertoa tarinan elämänkerran, mikä on jo itsessään tarina, kuten toinen saattaa kertoa eläimen luonnollisen historian. Saatetaan kysyä, mitä tarinat tekevät kun niitä ei kerrota. Elävätkö ne kylissä? Kertovat ne toisiaan toisilleen? Taatusti tarinat elävät maailmassa etsien tapahtumia, joita lisätä itseensä. Myöhemmin tarina saattaa etsiä käsiinsä creen, asettua tuohon henkilöön joksikin aikaa ja tulla kerrotuksi jälleen maailmalle.\nOn olemassa molemminpuolinen riippuvuussuhde: jos ihmiset ruokkivat tarinaa oikein, niin tarina kertoo heille hyödyllisiä asioita elämästä.»\nTutkimusmatkailija Knud Rasmussen kirjoittaa iglulik- eskimosta: “nuoren, joka lähestyy shamaania, tulisi aina käyttää seuraavaa muotoa: takuj´umaqama, eli minä tulen luoksesi koska haluan nähdä.” Copper-eskimot nimittivät shamaanilaulajaa nimellä elik, hän jolla on silmät. Runoilijan silmä on työkalu, joka tuo esineiden ja tapahtumien säikeet fyysiseen näkökenttään.\nSILMÄNKÄÄNTÄJÄ KIELEN PARANTAJANA\nParadoksi, joka suo kielelle sen mystisen voiman on siinä, että on käytettävä sanoja kuvaamaan sellaista mitä ei voi kuvata. Sanoinkuvaamattoman kieli on silmänkääntäjän kieltä, kielen lipsahdusten, heräämisen ja unen näkemisen, runoilijoiden, rakastavaisten ja mielipuolten kieltä.\nEsoteerinen symboli hullulle on ‘0’, joka heijastelee ainetta hallitsevia ajattomia lainalaisuuksia. Hullu kuvataan huolettomana kulkurina, muotoaan muuntavana silmänkääntäjänä, joka koettelee kärsivällisyyttämme, ivailee tärkeilyämme ja haastaa käsityskykymme. Hullun käyttämä kieli on lörpötystä, äänteiden liturgiaa, sanaleikkejä ja vitsinvääntöä. Hän kääntää kielen nurin ja vapauttaa meidät logiikan vankilastamme. Hän käyttää kieltä tavoilla, jotka koskettavat sen alkuperäistä rytmiä, ja tekee kielestä läsnäolevaa, aivan kuin aikojen alussa.\nHuichol-intiaanit tekevät joka vuosi pyhiinvaellusmatkan kerätäkseen peyotea. Heitä johtaa shamaani Ramon Medina Silva, joka selittää miten pyhiinvaellus pyhitetään:\n“Meidän on muutettava kaikki, kaikki merkitykset, koska näin olivat asiat ennen muinoin, näin kaikki voidaan yhdistää... joten kun sanot “Hyvää huomenta,” niin tarkoitat “Hyvää iltaa.” Kaikki on takaperin. Sinä et kättele, vaan sinä tervehdit jaloilla. Sinä ojennat oikean jalkasi ravistamaan toverisi jalkaa. . . Sandaalit ovat kaktus. Sormet ovat piikit. Hiukset, ne ovat kaktuksen kuitu. Kuu, se on viileä aurinko.”\nNurinniskoin kääntämisestä, hölynpölystä ja lörpöttelystä on lukuisia esimerkkejä kaikilla alkuperäiskansoilla. Leikkimielisesti saatetaan käyttää eläinkieltä, läpsytellä käsillä veden pintaa, toistaa äänteitä niin kauan kunnes joku menee sekaisin, tai nimittää toisia eriskummallisin nimin. joka rypistää kulmiaan tai ottaa nokkiinsa häädetään toimittamaan asioitaan muuanne.\n“Minkä rajan me ylitämme lainatessamme toisen sanoja ikään kuin ne olisivat omiamme.” Ross Fuller\nAntropologinen uteliaisuus itsessään merkitsee sitä, että antropologi kuuluu laajenevan kulttuurin piiriin. Vastakkainen kulttuuritilanne on sellainen, jolloin muiden kansojen tavat eivät juuri kiinnosta, vaan niitä yksinkertaisesti kunnioitetaan. Zenbuddhismissa on tapana sanoa ‘mise mono ja nai’ tarkoittaen ettei tämä ole sellaista minkä näytämme ihmisille. Ei radiohaastatteluja, ei äänityksiä, ei video tai elokuvakameroita, ei vieraita koulutustiloissa. Zen ei ole viihdettä. Zen on avointa kaikille, jotka haluavat siihen osallistua, mutta se ei ole viihdettä. Tällainen suhde on heimon jäsenillä omaan kulttuuriinsa. He näkevät heitä tutkimaan tulevat ihmiset kuin oudosti maan pinnalla vellovan massan. Voimme vain kuvitella, miten merkillisiltä meidän antropologiset tutkimuksemme näyttävät niistä, jotka kuuluvat luonnonkulttuuriin ja ovat syvästi juurtuneet omaan identiteettiinsä eivätkä epäile vähääkään muiden ihmisolentojen inhimillisyyttä.\nTohtori Jack Stauder on esittänyt seuraavat näkökohdat kriittiseen antropologiaan. Hän sanoo, että jos aiot opettaa antropologiaa, sinun on myös pystyttävä opettamaan oppilaillesi heidän oman kulttuurinsa toimintaperiaatteita, eli vähintään imperialismin ja kapitalismin kriittistä ymmärtämystä. Ellet saa tätä selväksi oppilaillesi, on sinun turha puhua heille xinguista. Ellet pysty selvittämään pankkijärjestelmää niin missä seisot? Stauder sanoo, että antropologin olisi kyettävä opettamaan sorretun kulttuurin jäsenille imperialismin toimintamalleja sekä käyttökelpoista taloudellista tietoutta niin pitkälle kuin nämä haluavat oppia. Tiedän ihmisiä, jotka eivät halua kuulla puhuttavankaan näistä länsimaisista ilmiöistä, mutta mikäli he haluavat niistä tietää on heitä autettava. On aina parempi olla tilanteen herra kuin sen uhri. Tohtori Stauder ehdottaa, että antropologin olisi oltava poliittinen aktivisti, ja että meidän olisi puututtava kansojen vapaustaisteluihin kaikkialla.\nAmerikkalainen runoilija Jerome Rothenberg kertoi kohtaamistaan kysymyksistä lähtiessään kääntämään seneca- intiaanien runoutta valtakielelle. Intiaanit, joiden kanssa hän asui, kutsuivat valkoisia “nuoremmiksi veljiksi” ja itseään “todellisiksi ihmisiksi.” Ymmärtääkseen tällaista käsitystä Rothenbergin oli opittava ymmärtämään intiaanien totuutta ja kyseenalaistamaan omansa. Hän ymmärsi, että “nuoremmat veljet” tarkoitti sellaisia, jotka eivät kunnioittaneet vanhojen lakia siitä, että maa oli kaikille yhteistä, vaan mellastivat maassa ja anastivat maata häiriten luonnon ikivanhaa tasapainoa. “Todelliset ihmiset” eivät ole unohtaneet, mitkä asiat ovat missäkin suhteessa maahan. Maahan sidottuna hänen on ymmärrettävä itsensä tuon todellisuuden perijäksi ja kantajaksi.\nSyvemmälle päästessään Jerome Rothenberg ymmärsi, kuinka monista elementeistä koostuikaan tällaisten ihmisten runo, joka on foneettisia ääniä ja äännähtelyjä, musiikkia, tanssia, eleitä ja elehdintää, tapahtumia, pelejä, unia. “Jokainen hetki on ladattu. Kaikella pintaan tulevalla on merkityksensä. Mikään ei ole sattumanvaraista.”\nMaaliskuussa 1902 oli amerikkalainen tutkija Alfred Kroeber Needlessa Kaliforniassa. Hän kertoo: “Ahakwihyewaista, hiekalla peitetystä mohavetalosta me löysimme InyoKutaveren, mikä tarkoittaa Kadonnutta Takaa-ajajaa... Hän jatkoi kertomustaan kuusi päivää, kolmesta neljään tuntia päivässä, Jack Jonesin kääntäessä ja minun kirjoittaessani muistiin. jokaisena iltana hän kuvitteli, että kertomus loppuisi seuraavana päivänä. Hän sanoi, ettei ollut koskaan kertonut tarinaa yhteen menoon alusta loppuun. Useita kertoja hän oli kertonut öisin katkelmia mohaveyleisölle, kunnes viimeinenkin heistä oli kellahtanut uneen. Kuudennen päivän päättyessä hän sanoi jälleen, että seuraavana päivänä kertomus päättyisi. Mutta minulla oli asiaa Berkeleyn yliopistoon, joten keskeytin istunnot ja kerroin palaavani viimeistään seuraavana talvena. Seuraavana talvena oli lnyoKutavere kuollut ja näin on tarina yhä kesken... Hän oli täysin sokea. Hän oli keskivertomohavea lyhyempi, laiha, lähes iätön, harmaat hiuksensa pitkät ja takkuiset, piirteensä terävät, hienostuneet.. Hän istui talon keskilattialla kaikki ne kuusi päivää, jolloin istuntomme jatkuivat. Hän istui liikahtamatta, ei jalat ristissä vaan niiden päällä, polttaen kaikki savukkeet, jotka hänelle toin. Hänen perheenjäsenensä istuivat ympärillä ja kuuntelivat, tai tulivat ja menivät askareitaan hoidellen.”\n“Jos nuoli on kunnolla tehty, on siinä hampaan jäljet. Niistä sen tunnistaa, hampaan jäljistä. Kiowat valmistivat hienoja nuolia ja oikoivat ne hampaissaan. Sitten he jännittivät ne nuoliinsa nähdäkseen olivatko ne suoria. Olipa kerran mies ja hänen vaimonsa. He olivat Yöllä kahdestaan tiipiissään. Tulen valossa mies valmisti nuolia. jonkin ajan kuluttua hän havaitsi jotakin. Tiipiissä oli pieni rako siinä, missä kaksi vuotaa oli ommeltu yhteen. joku seisoi siellä ulkopuolella sisään katsellen. Mies jatkoi työtään, mutta sanoi vaimolleen: “Joku seisoo ulkopuolella. Älä pelkää. jutellaan vain rennosti, kuin ei mitään olisi tapahtunut.” Hän otti esiin nuolen ja suoristi sen hampaidensa välissä, kuten pitikin, jännitti nuolen jouseensa ja tähtäsi ensin tähän suuntaan ja sitten tuohon suuntaan. ja koko ajan hän puhui kuin olisi puhunut vaimolleen. Mutta näin hän puhui: “Minä tiedän, että sinä olet siellä ulkopuolella, sillä minä tunnen sinun silmäsi minussa. jos olet kiowa, sinä ymmärrät mitä olen sanomassa, ja sinä kerrot nimesi.” Mutta vastausta ei tullut ja mies jatkoi samaan tapaan tähdäten nuoltaan eri suuntiin. Viimein hänen tähtäyksensä pysähtyi paikkaan, jossa hänen vihollisensa seisoi ja hän laski nuolen vapaaksi. Nuoli osui suoraan vihollisen sydämeen.”\n(N. Scott Momaday kertoi lapsena kuulleensa tämän tarinan monen monta kertaa isänsä kertomana.)\nMitä Platon vastasikaan teatterintekijöille näiden pyytäessä lupaa näytellä hänen tragedioitaan: ‘Hyvin mielenkiintoista, hyvät herrat, mutta minun on kerrottava teille jotakin. Me itse olemme synnyttäneet tänne kaikkein suurimman tragedian. Sen nimi on Valtio. “\nSe, mitä kutsumme sivilisaatioksi, on varhainen ja epäkypsä valtakulttuurillinen järjestelmä eli monokulttuuri. Mitä kutsumme primitiivisyydeksi on kypsä järjestelmä, jolla on syvät juuret tasapainoon ja jatkuvuuteen. Primitiivinen kulttuuri tuntuu pystyvän suojautumaan kaikkea muuta vastaan, paitsi valkoista sokeria sekä rahataloudellisia kauppasuhteita; alkoholia, kerosiinia, nauloja ja tikkuja.\nSivilisaatio on noin 8000 vuotta vanha. Luokkayhteiskunnat sekä luokkajakoon perustuvat kirjalliset yhteiskunnat ovat katoavan pieni osa ihmisen kokemuksellista historiaa. Kirjallisuuden edustaessa vielä mitättömämpää osaa, koska vasta viimeisellä vuosisadalla on missään sivistyneessä maassa ollut mainittava määrä lukutaitoisia. Näin ollen kuuluvat kansanrunouden tutkimuskohteet eli suullinen perinne - balladi, kansantaru, myytit ja laulut - ihmiskunnan tärkeimpiin kokemuksiin.\n40 000:nnen vuoden mittakaavassa me kaikki olemme yhtä. Me olemme kaikki primitiivisiä, vähennetään sitten tuhat vuotta tai lisätään kaksituhatta. Tästä näkökulmasta Homeros ei ole perinteen aloittaja, vaan perinteen päättäjä. Homeros keräsi arviolta kahdeksantuhannen vuoden suullisen perinteen ja lähetti nuo myytit eteenpäin muutamiksi tuhansiksi vuosiksi niin, että meillä on tänään Ajax pesupulveria ja Hercules -räjähdysainetta.\n“Saisiko olla vielä muutama lause ennen valomerkkiä?” - James Joyce\nKauan ja perusteellisesti ovat maalaustaide, kuvanveisto ja runous vaeltaneet erillään alkuperäisestä kodistaan, nimittäin esityksestä, tapahtumasta. “Kirjallisuus on kommunikaatiota ja syvästi koettujen tunteiden jakamista.”, kirjoittaa kenialainen runoilija Okot p’Bitek. “Kaiken kirjallisen toiminnan tarkoituksena on oltava varmistaa yhteys laulajan ja yleisön, tarinankertojan ja kuuntelijoiden välillä. Näin ollen ei kirjallisuutta voida tarkoituksenmukaisesti tutkia, koska tunteet, ei tieto, ovat kaiken ilmeikkään toiminnan päämäärä. Kouluissamme ja yliopistoissamme on kirjallisuudesta tehtävä festivaali, mitä se on maaseudullakin. Antakaa ihmisten laulaa ja tanssia, antakaa heidän kertoa toisilleen tarinoita ja tehdä teatteria pelkästä tekemisen ilosta.”\nTaiteen ja elämän keinotekoisten rajojen murentamista ajava avantgarde - dadasta ja futuristeista happeningiin, Tristan Tzarasta John Cageen - perustuu löytämiselle, ilolle, naurulle, leikille, vapaalle yhdistelylle, kaiken kaikkiaan hyvin alkukantaista ja alkuperäistä puuhaa. Avantgarden keskeinen pyrkimys on yksiulotteisen korvaaminen moniulotteisella; että ooppera, melu, rillumarei, runous, slangi, hengitys, kivellä kiveen hakkaaminen ja vedellä rummuttaminen ovat samanarvoista taiteellista toimintaa, jonka harjoittaminen ei vaadi professuureja tai prosessoreita, organisaatioita, elektroniikkaa.\n“Ajatus syntyy suussa,” sanoi Tristan Tzara, joka esitti dadaperformansseissa Cabaret Voltairessa afrikkalaisen ja oseaanisen runouden antologiaa Poemes negres. Dada sysäsi eteenpäin useita erilaatuisia suuntauksia, kuten tapahtumat, meditatiiviset ja tantriset työt, maataiteen, transsiin ja hurmioon suuntautuneet unityöt, vartalon ja ruumiin taiteena, shamanistisen parantamisen, eläinkielillä puhumisen ja niin edelleen. Näiden materiaaleina oli alkuperäiskansojen ja -heimojen riiteistä ja menoista lainattuja elementtejä.\nVarsin mielenkiintoisia seurauksia on tällaisella perinteiden kierrättämisellä ollut musiikin ja multimediakulttuurin alueille. Arkaainen ja digitaalinen ovat viimeisinä vuosikymmeninä kulkeneet rinta rinnan taiteissa, tieteissä, musiikissa, tatuoinneissa, elokuvassa ja kirjallisuudessa. Kokeellisessa musiikissa ja teatterissa on saavutettu sellaisia kutkuttavia, ekstaattisia tilanteita, joita katsellessa ulkopuolinen luulee saapuneensa ajasta nyrjähtäneeseen paikkaan tai Artaudin innoittamaan teatteriesitykseen. Nämä ovat tietoisesti hakeneet rituaalinomaista yhteyttä korkeampiin voimiin pyrkien alitajuisten voimien herättämiseen osallistuvassa yleisössä. Uuden kielen luominen, kuten Mallarmen, Majakovskin, Joycen, Poundin, Olsonin, Zukofskin kirjallisuudessa, on synnyttänyt uusia muotoja, taidesuuntauksia, kuten dada, vastakulttuureja, kuten punk ja rap, jotka puolestaan lisääntyvät ja jakaantuvat kuin kanit ulkoluodolla.\nMartin Buber kirjoittaa:\n"Bretonilaiset uskovat demoniseen kirjaan. Sillä on erilaisia nimiä, jokaisella seudulla omansa. Quimperissa sitä kutsutaan Ar Vif’ ksi, mikä tarkoittaa elävää.\nSe on valtaisa kirja. Kun se seisoo pystyssä, on se miehen korkuinen.\nSivut ovat punaiset, kirjaimet mustat.\nMutta, ken menee sen kirjan luoja avaa sen, ei näe muuta kuin punaista. Mustat merkit tulevat näkyviin vasta kun on taistellut Vif’n kanssa ja selättänyt sen.\nSillä tämä kirja elää. Eikä se anna itseltään kuulusteltavan. Vain hän, joka voittaa sen, repii siltä sen mysteerion.\nHänen on työskenneltävä sen kanssa kuin jukuripäisen hevosen kanssa tuntikausia, kunnes hän yltäpäältä hiessä seisoo sen edessä ja lukee tuota kirjaa, jonka on kesyttänyt. Se on vaarallinen kirja. Se kiinnitetään paksulla riippulukolla ja sidotaan kahleilla paksuimpaan parruun. Parrun on oltava varpattu.\nKen on nujertanut Vif’n tietää demonien salatut nimet ja tietää miten käskeä niitä.\nHän ei kävele kuten muu maailma. Hän epäröi jokaisella askelella, sillä hän pelkää astuvansa sielun päälle. Hän on kokenut jotakin.\nMinä luulen, että jokainen todellinen kirja on Ar Vif. Todellinen lukija tietää tämän, mutta vielä rankemmin todellinen kirjailija - sillä vain todellisen kirjan kirjoittaminen on vaarallista taistelua ja valloittamista. Monet kadottavat rohkeutensa puolitiessä ja työ, jonka hän aloitti mysteerion merkkejä lukemalla päätyy hänen tyhjiin mielivaltaisiin kirjaimiinsa. Tässä kirjoilla kansoitetussa maailmassa on olemassa vain vähän todellisuutta."\n“Kirja on yhtä vanha kuin tuli ja vesi.” Edmond Jabes\nSekä Gary Snyder että Jerome Rothenberg puhuvat maanalaisesta alakulttuurista Illuminati, joka Trois Freren kalliomaalareista lähtien on vaikuttanut virallisen historian sydämessä. Sivilisaation sisällä vaikuttaa vaihtoehtoisten perinteiden jatkumo, joka on omistautunut magialle, myyteille, unille, maalle, luonnolle, rakkaudelle. Itse käsittäisin tämän mielelläni ihmiskunnan sisäiseksi historiaksi.\nLäntinen sivilisaatio on tullut käännekohtaansa ja on asettumassa kasvotusten oman alitajuntansa kanssa. Sivilisaation pyrkimyksenä on kaiken aikaa ollut luopua menneisyydestään ja tuhota se; siirtää psyykestämme ja lihastamme “vanha” ulos uuden alta. Uskonto ja valtiot sellaisina kuin tunnemme ne lapsuudestamme ovat molemmat hyvin sotaisia, hyvin absoluuttisia järjestelmiä, joilla on tuntunut aina olevan kiire rajoittaa ja ohjata ihmisjoukkoja, tarve olla enemmän kuin itse, suurempi kuin sanoma. Uskonnon mallina on vaatettaa ja jynssätä puhtaaksi villi Aatami ja villi Eeva, jotta heitä kehtaa näyttää heidän palatessaan paratiisiin. Ihmisestä on tehtailtu ulkokultainen, sivistynyt versio, vaikka hän on sisältä sama kuin vuosituhansia sitten.\nPitäisikö palata alkukantaiseen elämään tai tajuntaan, jotta ymmärtäisimme alkuperäisen ihmisen perimän itsessämme. Saattaa olla, että tunnistamme tämän ihmisen suurenmoisen herkkyyden, näön kirkkauden ja löytämisen riemun varhaisesta lapsuudestamme. Saattaa olla, että tunnistamme alkuperäisen kokemistamme huippukokemuksista ja satoreista.


Ohjeita työntekijälle | Seuturekry - Rekrytointi, keikkatyö, sijaisuudet, työpaikat, sote, lähihoitaja\nKun olet tehnyt kanssamme sopimuksen, voit ottaa vastaan ja sopia työkeikkoja. Muistathan, että jokainen lupaamasi työkeikka on aina sitova, ellet ole perunut sitä sairauden (lääkärintodistus) tai muun perustellun syyn takia. Jos sijaisuus kiinnostaa - tarjoudu aina, vaikka voisit tehdä vain osan keikasta!\nToimita ammattiliittosi valtakirja, mikäli haluat jäsenmaksun perittävän suoraan palkastasi.\nSuorita hygieniapassi, jos työtehtävissäsi sitä edellytetään.\nPidä ensiapukoulutukset ajan tasalla.\nToimita uusi verokortti vuosittain.\nPäivitä tietoja koulutuksistasi ja opintojen edistymisestä sekä toimita todistukset Seuturekryyn. Nämä voivat vaikuttaa myös palkkaukseesi.\nKUN SAAVUT TÖIHIN\nTule ajoissa töihin, ja pukeudu työasuun ennen vuoron alkamista.\nOta mukaan omat työkengät ja nimineula.\nPidä mukanasi terveydenhoidon toimikortti (VRK-kortti), jos toimit terveydenhoitoalalla.\nKorut ja näkyvät lävistykset, rakennekynnet sekä voimakas hajuvesi eivät kuulu työpaikalle.\nJos työvuorosi kestää yli 6 tuntia, sinulla on oikeus ruokataukoon työpaikallasi. Ota omat eväät mukaan.\nMuita ajankohtaisia ohjeistuksia löydät järjestelmämme Tiedoksi-välilehdeltä.\nTyökutsuja saat joko tekstiviestinä tai tarjoamme sinulle sananmukaisesti työmahdollisuuksia tarjottimella! Järjestelmämme Työtarjotin näyttää sinulle vapaana olevia sijaisuuksia, joihin voit oma-aloitteisesti tarjoutua. Nopein nappaa parhaat paikat, joten seuraa Työtarjotinta aktiivisesti. Työtarjotinta seuraat tietysti myös järjestelmämme mobiiliversiosta!\nSereNetti – työaikojen tallennus\nSereNetti on Seuturekry Oy:n sähköinen työaikamerkintöjen käsittely- ja hallinnointijärjestelmä. Voit kätevästi kirjata tehdyt työaikamerkintäsi tietokoneella tai mobiililaitteella, ajasta ja paikasta riippumatta. Järjestelmässä on monipuoliset mahdollisuudet syöttää sekä seurata omia työaikamerkintöjä. Yksiköiden esimiehet hyväksyvät työtuntisi ja vahvistavat ne palkanmaksuun. Kirjaa tuntisi säännöllisesti tai heti keikan jälkeen. Se nopeuttaa tehdyn työn hyväksymistä palkanmaksuun!\nOHJE - tilaus ilman suunniteltuja työvuoroja\nOHJE - tallenna tilauksettomat työvuorot\nOHJE - valmiiksi suunnitellut työvuorot\nPidämme aika ajoin infotilaisuuksia eri puolilla toimialuettamme, niin uusille kuin nykyisille sijaisille. Siellä saat kattavan tietopaketin sijaistyömahdollisuuksista ja Seuturekrystä. Ilmoitamme tulevista infotilaisuuksista paikallislehdissä, nettisivuillamme ja Facebookissa.


tammikuu 2014 - Verteksi\nVuosi on jälleen vaihtunut uuteen, joten on aika tehdä pieni katsaus menneeseen ja kerrata mistä blogissa vuoden 2013 aikana kirjoitettiin. Aihepiirit olivat aika napakasti teknologiapitoisia ja käsittelivät erilaisia vimpaimia, sovelluksia ja opiskelua. Kirjoituksia kertyi kaikkiaan 23 kappaletta, joka on noin kolmannes vähemmän kuin vuosi sitten. Ei se määrä, vaan se laatu, vai miten se meni.\nKatsaus vuoden 2013 kirjoituksiin näyttää seuraavalta.\nVuoden kohokohtana vimpainten osalta voisi olla keväällä julkaistun Jolla-puhelimen saapuminen viimein joulukuun alussa. Testissä Jolla ja Sailfish antoivat lupauksia paremmasta, sillä vaikka perusasiat olivat jo hyvin kohdallaan, ei moni älypuhelimen päivittäisessä käytössä tarvittava asia, kuten Googlen kalenterin synkronointi tai tiukemmat Exchangen asetukset, vielä toimineet. Sailfishin ja Jollan tulevaisuus näyttää kuitenkin positiiviselta, ainakin sen perusteella mitä olen sekä Sailfishin että natiivisovellusten kehitystahtia seurannut. Myös oma Sailfish-sovellukseni imgurin selaamiseen on tekeillä. Sailfishille kehittäminen vaikuttaa aika kivalta.\nToinen mielenkiintoinen uutuus vempain-valikoimaan oli OUYA-pelikonsoli, joka tuo Androidin televisioon. Tilasin tuon pienen ja edullisen pelikonsolin Kickstarter-projektista vuoden 2012 syksyllä, mutta kesäkuun saapumisen jälkeen se on kuitenkin jäänyt erittäin vähälle käytölle. OUYA on kuitenkin näppärä Android-pohjainen laite, jolle pelejä on saatavilla pienellä rahalla, ja joka osaa muun muassa XBMC:n kera toimia mediatoistimena. Kaikilla vempeleillä ei vain ehdi leikkiä, joten pienen pelikonsolin oli tyytyminen samaan kohtaloon kuin hyllyssä pölyttyvän Raspberry Pin.\nEnemmän käyttöä ovat nähneet uudet kannettavat tietokoneet, joista Dell Latitude E6530 on päivittäinen työjuhtani töissä ja Fujitsun LIFEBOOK4Life -kampanjan osana testattavaksi saapui U772 Ultrabook. Dell Latitudesta nyt ei oikein ole hyvää eikä pahaa sanottavaa, paitsi että se on järkyttävän painava, mutta tehokas, mutta vastaavasti Fujitsu LIFEBOOK U772 on kohtalaisen toimiva avaus Ultrabook-markkinoille. 14"-kokoisessa, tyylikkäästi muotoilussa ja jämäkässä paketissa on paljon hyviä puolia, mutta myös asioita, joiden pitäisi toimia paremmin. Fujitsun kampanja alkaa taas vuoden vaihteen jälkeen ja hieman ennen Joulua saamani LIFEBOOK U904, johon tutustuin jo Fujitsu Forumissa vaikuttaa erittäin pätevältä. Siitä lisää kuitenkin myöhemmin.\nTalvilomalla suuntasin kohti Alppeja ja mukaan lähti myös edullinen AEE SD20 -toimintakamera, joka osoittautui hintansa veroiseksi, eli halvaksi kaikilta osin. Kuvanlaatu on heikohko etenkin jos valoa ei tule kirkkaalta taivaalta ja kuvan vakautuksesta ei voi puhua millään asteikolla. Kamera sopii lähinnä toimintakuvaukseen tutustumiseen ja satunnaiseen käyttöön, jos vaatimustaso ei ole korkealla. Esimerkiksi Alpeilla hyvässä valossa kuva oli vielä kelvollista, mutta mikroautoillessa hallissa tarkkuus oli jo enää välttävää. En ole tosin GoPro:takaan testannut, joten vertailukohtaa on vaikea sanoa, toisiko noin kolminkertainen hinta suurta parannusta.\nLoppuvuodesta raaskin viimeinkin luopua uskollisesta 13" Macbook late 2008 -kannettavasta ja tilanne tuli uunituore 13" Macbook Pro late 2013. Artikkeli uudesta Macbookista on vielä kirjoituspöydällä, mutta käsittelin hieman mitä asioita et löydä uusista Macbook Pro Retina -malleista. Pienempien ja hieman arkisempien vempainten osalta kirjoitin Rapoo E2700 HTPC-näppäimistöstä, joka osoittautui hieman turhan pieneksi ja täten hankalaksi käyttää. Myöskään Nyko Raven Alternative -peliohjain ei lunastanut odotuksia Xbox 360:n tasoisesta ohjaimesta PS3:lla, sillä muotoilulla ei voi paikata ohjaimen selkeää viivettä.\nTeknologia: palvelut ja sovellukset\nLuen jonkin verran kirjoja ja HelMetin, eli pääkaupunkiseudun yleisten kirjastojen kirjastoverkon, palvelut kirjojen lainauksessa ovat toimineet mainiosti. Kirjastojen palvelut ovat nykyään paljon muutakin kuin kirjojen ja musiikin lainaamista ja kevään aikana testasin lyhyesti e-kirjasto -palveluita ja e-lehti -palvelua. Hitaana lukijana e-kirjastojen 7 tai 14 päivän lainausaika ei oikein lämmittänyt, mutta Zinio e-lehtipalvelua tuli käytettyä tabletilla hieman enemmän. 7" Nexus 7 ei tosin ollut näytön kooltaan aivan optimi lehtien lukemiseen.\nPäivitin viimeinkin syksyllä viisi vuotta vanhan 13" Macbookkini juuri julkaisuun 13" Macbook Pro retina -malliin ja tein pienen muistilistan uuden OS X:n käyttöönotosta. Eipä siinä montaa muistettavaa asiaa ole. Muistilistojen osalta kirjasin ylös myös asiat, joilla HTC Sensation roottataan ja asennetaan CyanogenMod. Pari vuotta vanha puhelin ei kyllä piristinyt uudelleen asennuksesta huolimatta juuri ollenkaan, mutta tulipahan tehtyä. Hieman samaa sarjaa oli osallistumiseni SuperHub-projektiin, joka tähtää parempaan kaupunkimatkustamiseen . Parin viikon ajan kirjasin matkojani ja koekäytin SuperHub-sovellusta Android-puhelimella. Kokonaisuutena projektin tarkoitus ja tulosten merkittävyys jäi hieman avonaiseksi, mutta tulipahan kannettua oma korteni kekoon. Kenties projektin tulosten julkaisun jälkeen asia avautuu enemmän.\nKannatan avoimen lähdekoodin projekteja ja ylläpidän, lähinnä binäärien kääntämisen osalta, Voikko-projektin kehittämiä oikolukulisäosia Mac OS X:n osalta. Lisäosat eivät kehittämistä tarvinneet, mutta päivitin Firefoxin suomen kielen oikoluku -lisäosaan uuden version Voikko-kirjastosta ja käänsin tuoreen version myös LibreOffice-voikosta OS X:lle.\nVapaa-aika koodaamisen ja lukemisen lisäksi häviää usein pelien maailmaan ja vuoden 2013 aikana tuli koettua rentouttavia ja sykettä nostetavia hetkiä muun muassa Grand Theft Auto 5 ja Batman: Arkham City -pelien parissa. vuoden 2012 pelaamisen arvoisten pelien -listalta onnistuin ruksimaan pois Dishonoredin ja Mass Effect 3:n, sekä aikaisemmalta listalta Bastionin, Rochardin ja Trine 2:n. Ensi vuoden pelaaminen alkaa hyvältä vaikuttavan The Walking Dead -pelin parissa ja vuoroaan odottavat muun muassa FEZ, Mark of the Ninja, Alan Wake ja Dead Space -trilogia. Deus Ex: Human Revolution jäänee edelleen hyllyyn odottamaan.\nAmmatillisen kehittymisen saralla osallistuin muutamalle Tieturin järjestämälle kurssille. Tietojärjestelmäarkkitehdin valmennusohjelma osa 1 ja osa 2 tarjosivat yleiskatsauksen asioihin, joita yritysarkkitehdin pitäisi tiedostaa ja osaltaan hallita. Kurssi antoi ajattelemisen aihetta, mutta ei varsinaisesti esimerkkejä, miten asioita pitäisi tehdä tai edistää. Tavallaan kurssi oli ihan toimiva kokonaisuus, mutta samat asiat olisi tehokkaampi käsitellä omalla ajallaan ja samalla hieman syvällisemmin. Kursseilla olleet harjoitustyöt olivat kyllä toimivia, mutta olivat samoja, joita sovelluskehitysprojektissa on tullut tehtyä, vaikkakaan ei kurssin 4+1 -mallin nimellä.\nTeoriapainotteinen koulutus jatkui myöhemmin syksyllä TOGAF 9 -kurssien ja sertifiointien kera. Tieturin TOGAF 9 Foundation -kurssi loi perustan ja TOGAF 9 Certified -kurssi meni syvemmälle suunnittelun avainkohtiin, mutta jättivät edelleen paljon asioita avoimeksi ja jokaisen itse sovellettavaksi. TOGAF ei toki olekaan mikään orjallisesti noudatettava malli, vaan kehys, jota sovelletaan omiin tarpeisiin. Kursseilta jäi mieleen ajatuksia, miten omaa toimintaa voisi kehittää ja tietenkin Foundation ja Certified -sertifikaatit. Certified-testi oli yllättävänkin helppo, etenkin verrattuna Foundation-testin nippelikysymyksiin.\nKesän aikana vertailin hieman eri Java EE -käyttöliittymäkehyksiä ja\nOsallistuin myös viime vuonna Atlassianin käyttäjäpäiville Helsingissä, joka oli Arctechin isännöimä ja sisälsi mielenkiintoisen kierroksen telakka-alueella, vaikkakin vain lähinnä ulkoapäin. Vastaavasti syyskuun WordPress Café Helsingissä Perttu Tolvanen käsitteli kolmea mielenkiintoista kysymystä WordPressin käyttöön liittyen: Web-konseptit, joihin WordPress sopii erittäin hyvin; Rajatapaukset, joissa WordPress näyttää olevan yllättävän suosittu; Millainen tulevaisuus WordPressillä on Suomessa ja onko takaa tulossa haastajia?\nVuoden aikana ilmoittauduin myös parille verkkokurssille, mutta aikaa ei sitten ollutkaan riittävästi niiden suorittamiseen. Udacityssä olisi ollut "HTML5 Game development" ja Courserassa "Principles of Reactive Programming" Scalalla. Paljon olisi mielenkiintoista opiskeltavaa, mutta päivässä on vain rajattu määrä tunteja, kun pitäisi ehtiä käymään töissä, sekä urheilemaankin.\nUudenvuodenlupaukset päättyvät ennen tammikuun puolta väliä, kuten kuntosaleilla voi usein todeta, mutta on silti hyvä olla tavoitteita kehittää itseään sekä fyysisestä että "henkisesti". Eli kovaa treeniä ja uusien asioiden opiskelua myös vuoden 2014 aikana. Sovellusten kehitys Sailfish-käyttöjärjestelmälle on jo hyvässä vauhdissa ja kenties vuoden aikana jaksaa jonkin verkkoyliopiston kurssinkin suorittaa. Kannattaa siis seurata sekä "Se on kiva sillo" että "Rule of Tech" -blogejani ja tietenkin Twitter-tiliäni.\nNäillä eväin kohti uutta vuotta. Jälleen koko vuosi aikaa tehdä uusia asioita.


Sahalinjan laitteiden kriittisyysanalyysi ja varaosatarkastelut\nZalit, Maria (2012)\nTämän päivän kunnossapito on haasteellista ja vaativaa laitteiden monimutkaistuessa ja kallistuessa, jolloin kun-nossapidon vastuulle jää yhä enemmän pääomaa. Viat voivat aiheuttaa pitkiä seisokkeja ja tuotannon menetyksiä. Laitteiden käyttövarmuutta ja laaduntuottokykyä parannettaessa on yhtenä keinona suunnitelmallinen ehkäisevä kunnossapito. Korjaava kunnossapidon täytyisi pystyä toimimaan mahdollisimman tehokkaasti vikojen ilmetessä. Näitä asioita helpottamaan ja ohjaamaan on luotu kunnossapidon tietojärjestelmiä, erilaisia menetelmiä ja analyyseja.\nTässä työssä on tuotu esille kunnossapidon lajit, kunnossapidon materiaalilogistiikka sekä kriittisyysanalyysi, jotka vaikuttavat tuotannon toimintaan. Opinnäytetyön tavoitteena oli laatia Vapo Timberin sahalinjalle laitteiden kriit-tisyysanalyysi ja etsiä laitteiden valmistajan listoista tarvittavia varaosia, joiden avulla jatkossa voidaan kartoittaa varaosavaraston suuruutta ja minimoida sen avulla tuotantokustannuksia ja -menetyksiä. Kriittisyysanalyysin avulla suoritettiin myös varaosatarkastelu A-luokan varaosille. Tehtävä liittyi isompaan kunnossapitoprojektiin, jossa Vapo Timberin sahalinjalle on tulossa uusi varastotietojärjestelmä. Poimitut varaosat on tarkoitus siirtää uuteen tietojär-jestelmään.\nAnalyysiä varten linjan laitteista ja osista luotiin hierarkia, joka koottiin laitevalmistajan lähteistä. Analyysi toteutet-tiin pisteyttämällä analyysin kohteet turvallisuus-, tuotanto- ja kunnossapitonäkökulmista Excel-taulukkolaskentaohjelman avulla. Analyysissä arvioitiin 29 A-luokan laitetta. Niitä luokiteltiin tärkeysluokituksen mukaan. Näistä oli 2-luokan laitteita 10 kappaletta, (% ). 3-luokan laitteita oli 9 kappaletta,(1 %). 4-luokan laitteita oli vain 4 kappaletta, (13,8 %.) Ja 5-luokan laiteita tuli 6 kappaletta,( 20,7 %) Ykkösluokan laitteetta ei ollut yhtään.\nKriittisyysanalyysissä mukana olleille kaikista kriittisimmille koneille tehtiin varastotarkastelu, jossa selvitettiin, mitä varastoon olisi syytä lisätä. Työn tuloksena syntyi varaosaluettelo, joka tullaan huomioida uuden varaston ja varas-totietojärjestelmän suunnittelussa.


Sydänkakku sairaalasta päässeelle\nVarsin tavallinen täytekakku, jossa taisi olla jotain vanukasrahkaa. Hyvää, eikä edes sokerimassapinta häirinnyt. Kakku on koottu yhden pellin kokoisesta kääretorttupohjasta.\nLähettänyt Vira klo 21.34 1 kommentti:\n... tai oikeastaan nämä olivat nougatmuffineja, mutta tulihan pupuille valkosuklaasta sentään töpöhännät. Ohje on alunperin Kinuskissalta ja tässäkin blogissa jo nähty. Nämä puput lähtivät kylästelyviemisiksi.\nLähettänyt Vira klo 16.40 Ei kommentteja:\nEi lisäoppi ojaan kaada. Nyt syötiin sähkökunnossapitoasentajan kunniaksi kakkua. Täytteessä oli valkosuklaavanukasta, maistui!


Poikkeuksellinen rahastot For Everyone Tytöt Henkilö - SNOOP DOGG\nPoikkeuksellinen rahastot For Everyone Tytöt Henkilö\nWysłany: Sob 3:00, 08 Lut 2014 Temat postu: Poikkeuksellinen rahastot For Everyone Tytöt Henkilö\nKuka haluaisi ajomatkan -ja ruokakaupasta in Lamborghini? Sinun pitäisi kiinteä teidän kiinnostaviin avulla autojen sinulla on varaa ilman laittaa ylimääräisiä voimaan teidän rahoitussuunnitelmat . Ajoittain , ihmiset nykyään lisäävät riskiä virheen ja tulossa pankkialan yritykset kohteelle luotonanto vaihtoehtoja . Tarkalleen missä henkilönä, joka keskittyy auto-ja kuorma-lainat kanssa pieni luotto pisteet , se on käytännössä ymmärtää teidän luottoluokitus ja yrittää opas tuoda sinulle auto haluat. henkilökohtaiset lainat ehkä käyttämällä Yritys muovikortit . näköpiirissä asioina aina tarjonnan hänen Ja hänen ei-julkinen tietoja hänen joustamattomuus Liiketoiminnan ja turvata kaikki pankkitilien [url="http://pikavipit101.weebly.com"]pikavipit heti[/url] lisäksi et pakko tutustu tahansa rahoituslaitokset enää , mikä tarkoittaa olet säästävä valtavia käteistä ja aikaa. Monet ihmiset löytänyt itse hyvin kauhea paikka on taloudellinen maantieajossa ohella luottoluokitukset otti kärsimään ja huono luotto-pisteet puoli pyyhkäisemällä. Täältä vain oman korko , Ensisijainen määrä yhdessä olemme nyt maksaa takaisin riippuu.\nLöydät yleensä kaksi vaihtoehtojen saatavilla kanssa: palkkapäivä käteisellä ennakot ja luototuspohjainen kortin kehitysten . Ihmiset nykyään käyttää tätä määrä lainaat kasvaa heidän pienyritys tai tyydyttää heidän päivittäin kulut koska pula käteinen. Nyt Oletetaan, että olet kompensoida ylimääräistä Buck 1200 Palkkiot . Aloitat juoksentelee aivan kuin siipikarja yhdessä teidän head lentoonlähtö , kerjääminen ja etsii lainata rahaa alkaen kaikki [url="http://vipit.jimdo.com"]http://vipit.jimdo.com[/url] et voi olettaa kaikki korkeakoulu tai yliopisto osallistuu sisäpuolella Perkins rahoitusapulainan Ohjelma , mutta jos oman ei, et mahdollisesti lainataan lähes buck 4000 vuosittain . apurahoja tai avustuksia ja Anna Ensimmäinen . Cash laina yritykset ovat rahoitus politiikka tarjouksia keinona kasvattaa vetovoima us govenment . Ne yleensä vaatia dollaria nopeasti .\nJoten, asuntolaina sopimus on saatavissa , nopeasti kasvanut puutavaraa. ymmärretty uhkien joka saattaa olla liittyvät Näiden huomattavia pankkilainaa edellyttäen ja huono luotto lainanottajien . Mukavuutta katsomaan tällaista lainat pois ominaisuudet on hyvä kuin säästää teidän aikaa ja työ [url="http://pikavippiluottotiedottomal101le.webs.com"]http://pikavippiluottotiedottomal101le.webs.com[/url] Tämä säästää kertaa ei ole tarvetta retkelle siellä täällä metsästys pankki . On mahdollista yhteyden joku tarpeisiin kuin Yritys tiedot , tee se itse , konsolidointi ja monet muut . Vaikka hyvä tapa on henkilökohtainen rahalainan olla varma, että on joka tulee on palautetaan tai voisit vaarantua kumppanuus . Tämä korut on hyödynnetty kanavalle kohteelle kauppa historiallisesti.\nAluksi avulla varmista kestävyydestä tarjoaja. Upeita Tietoa ristikot, lattialaattojen lattianpäällysteet , Cedar , kivi , ikkunat seuraajaa , tarvikkeet , kaapit , aidosta puusta keittimet ??jne. . Köyhyys aiheuttavat ongelmia paljon ihmisiä ja että on miksi luotonanto tuotteet ovat uskomattoman olennainen . Ei ole merkittäviä Näiden yritykset mitä luottoluokitukset historia on [url="http://pikavippi.webgarden.com"]pikavippi.webgarden.com[/url] ajatus ja asuntolaina takaisinmaksun vaihtelee 14-31 yötä ja on saavutettu tänä Hetken . Et halua olla pohjainen osaksi Queensland kiinnitys josta kestä.\nEtsi käteisennakkoa palkkapäivä lainat Internetin kautta ja kuten parasta myönteisiä puolia .


Ikäkriiseilyn oireita - onko somettamiselle yläikärajaa? - Mirva Emilia\nIkäkriiseilyn oireita – onko somettamiselle yläikärajaa?\nVälillä tulee pakostikkin mieleen, että onko somettamiseen yläikärajaa. Olenko itse liian vanha postaamaan selfieitä tai kirjoittamaan blogia. Mitään ihmeellistä kolmenkympin kriisiä mulle ei ole koskaan tullut mutta tiettyjä muutoksen asioita huomaa esimerkiksi ulkonäössä. Silmärypyt on ilmestynyt ja elämä muutenkin on muuttunut ja rauhoittunut. Mikä on kyllä ihan mukavaakin! En ole myöskään ostanut uutta nuorekasta autoa tai käynyt täyttämässä niitä ryppyjä piiloon. Pienet rypyt ja vartalon muutokset kuuluvat elämään ja ikääntymiseen. Onhan ne nuoret parikymppiset todella kauniita ja he saavat todella upeita ja kauniita kuvia someen. Heidän kuvista tykkää sadat, jopa tuhannet ihmiset ja kehuu heitä. Haluaisinko sitten itse olla vielä parikymppinen? Tätä mietitään usein ystäväporukassani ja kaikki ollaan sitä mieltä siitä, että 30 vuotiaana on enemmn kuin hyvä olla. Teiniajat on mennyt ohi, silloin elämääkin suuremmat sydänsurut ja vastoinkäymiset osataan nyt käsitellä aikuismaisemmin ja juhlimisen sijaan nautitaan koti-illoista, omasta hyvinvoinnista ja perheestä.\nSomemaailma on tätä päivää, sieltä löytyy niin yrityksiä kuin yksittäisiä henkilöitä. Sitä kautta on helppo pitää yhteyttä ystäviin, tuttuihin tai kehen tahansa. Itse olen somen kautta tutustunut muutamiin uusiin ihmmisiin ja saanut hyviä ideoita omaan työhöni ja ajatuksiini. Kun selailen instasivujani (@mirva_emilia) löydän sieltä kaikenikäisiä postaajia. Ja todellisuudessahan ikä on vain numeroita. Jokaiselle niitä tulee ja jokainen käsittelee sen eri tavalla ja omalla tavalla mutta mun mielestä iän takia ei tarvitse kriiseillä tai miettiä onko mun elämä nyt ohi kun olen tämän ikäinen enkä ole saavuttanut kaikkia niitä tavotteita mitä olen itselleni tavoittanut. Ei elämä todellakaan ole ohi! Omia tavotteita ja saavutuksia saa ja pitää tavoitella koko ajan ja lisätä omia unelmia. Jokaisella meistä on vahvuudet tehdä sitä mitä itse haluaa ja toivoo tekevänsä. Täytyy vaan olla rohkea ja puskea eteenpäin. Ja ennenkaikkea laittaa asioita eteenpäin, jotta ne omat tavoitteet ja toiveet toteutuu.\nSomeyläikärajaa ei siis onneksi ole ja ehkä mun on myös turha miettiä sitä olenko liian vanha selfien ottamiseen vai en. Kolmekymppisenä nainen on parhaimmillaan. Vai oliko se parikymppisenä vai nelikymppisenä? Tästä ei kannata kiistellä koska nainen on parhaimmillaan aina, eikö 😉 Ollaan ylpeitä siitä iästä missä ollaan, säteillään ja ennenkaikkea sometetaan koska siihen kukaan ei ole liian vanha! 🙂


Muun muassa seuraavien aktiviteettien kautta samoaja oppii ilmaisemaan mielipiteensä. Aktiviteettikuvaus löytyy linkin kautta.\nJärjestämme lippukunnassamme lyhytelokuvafestivaalit\nMiettikää festivaalien teemaa kunnolla. Onko jokin asia, mikä on teille erityisen tärkeä? Esim. globaali oikeudenmukaisuus, Itämeri, vähemmistöjen oikeudet…\nToimitamme lippukuntalehden kaksi numeroa.\nValitkaa numeroille teemat. Kansainvälinen partiointi? Seurakuntavaalit? Vaikuttaminen partiossa? tms.\nKirjoitamme ja kuvitamme ryhmän omaa blogia\nVinkki:Jaa pareille/vartioille blogiteksti irrotettuna kappaleiksi. Aluksi kappaleet levitellään pöydälle ja luetaan. Sen jälkeen ne järjestetään peräkkäin siten, että syntyy mahdollisimman hyvä teksti. Lopuksi verrataan alkuperäistä versiota parin päättämään järjestykseen ja pohditaan, millaisin perustein rakenne valittiin. Miten lopputulos erosi alkuperäisestä?\nBlogikirjoitusta tai videblogia voi suunnitella tämän kysymyslistan avulla. Yritä vastata kaikkiin kysymyksiin. Mieti jokaiseen kohtaan useampia vaihtoehtoja ja valitse niistä sinusta kiinnostavin. Valmiissa kirjoituksessa tai videossa ei tietenkään tarvitse käyttää näitä kaikkia.\nOma havaintosi tärkeäksi kokemastasi aiheesta. Mihin yhteiskunnalliseen ilmiöön tai keskusteluun havainto liittyy? Mihin uutiseen tai ajankohtaiseen asiaan havainto liittyy? Mitä omia kokemuksiasi aiheeseen liittyy? Mitä tunteita havainto herättää sinussa? Keitä asia koskee suoraan tai välillisesti? Ketkä ovat siitä vastuussa? Mitä ongelmia asiassa on / se aiheuttaa? Mikä on ratkaisuehdotuksesi?\nToteutamme ryhmällemme omat nettisivut\nApuna voitte käyttää ekologisen jalanjäljen laskureita.\nSelvitämme lippukuntamme ympäristövaikutuksia. Teemme kolme toteuttamiskelpoista ehdotusta lippukunnan toiminnan ympäristörasituksen vähentämiseksi ja esittelemme ne lippukunnan hallitukselle tai johtajistolle.\nMiettikää kunnolla, miten esitätte asian lippukunnan johtajistolle.\nOpettelemme lippukunnan eri pestien tehtävänkuvat\nOsallistumme lippukunnan kokoukseen ja käytämme kokouksessa puheenvuoron.\nTutustukaa kansalaisaloitteen tekemiseen.\nVoitte myös tehdä vetoomuksen. Vinkkejä siihen löytyy täältä.\nVoitte myös viedä terveisiänne kunnan päättäjille.\nVierailkaa kunnanvaltuuston kokouksessa ja sopikaa tapaaminen valtuutetun kanssa. Kertokaa myös mielipiteistänne.\nTutustumme alueellamme toimivien muiden kansalaisjärjestöjen toimintaan\nTutustukaa sekä ihmisiin ja heidän arvomaailmaansa, että siihen vaikuttamistyöhön, mitä järjestö tekee.\nKyseessä voi olla esimerkiksi SPR, Nuoret kotkat, Pioneerit, 4H, Amnesty, Greenpeace, Maan ystävät, Kirkon ulkomaanapu, Lions, Mannerheimin lastensuojeluliitto, Pohjola-Norden.\nTaustatietoa: Seurakuntavaaleissa kaikki 16-täyttäneet ja konfirmoidut kirkon jäsenet saavat äänestää. Tutustu partiolaisten omiin vaalisivuihin.\nVinkki: Aloittakaa keskustelemalla samoajien suhtautumisesta äänestämiseen seurakuntavaaleissa. Aikovatko? Jaa ryhmä vastausten perusteella ”kyllä”, ”ei” ja ”en tiedä” – ryhmiin. Ryhmien tehtävänä on tehdä lista siitä miksi äänestäisivät ja miksi ei. Noin 15 min päästä ryhmät esittelevät mielipiteensä muille. Seuraavaksi tehtävänä on tehdä galluphaastattelut pareittain. Sopikaa montako henkilöä jokainen pari kysyy aikooko hän äänestää seurakuntavaaleissa ja miksi. Sopikaa myös milloin kaikkien pitää olla takaisin kololla. Lähtekää ulos etsimään haastateltavia.\nKeskustelkaa: Miltä tuntui haastatella vieraita ihmisiä? Miten ihmiset reagoivat? Oliko vaikeata? Oliko tulokset yllättäviä? Voiko tuloksia yleistää? Kannattaisiko jotakin tehdä toisella tavalla ensi kerralla? Kertovatko tilastot totuuden? Mitä mieltä samoajat ovat äänestämisestä?


Yhteistoimintaa - Helsingin Insinöörit\nJärjestötoiminta on yhteisten asioiden ympärillä pyörimistä. Työmarkkinapuolella valkokaulusduunareiden etuja ajavat kilpaa työntekijöiden omat liitot. Neuvottelutoiminnasta Insinööriliiton kentässä vastaa Ylemmät Toimihenkilöt YTN ry. Keskusjärjestö Akava kertoo huolehtivan korkeasti koulutettujen asioista. Elinkeinoelämän keskusliitto EK mainostaa, etteivät harjoita kolmikantasopimista. Insinöörien työttömyys nousee.\nToimijoilla on hirveä kiire. Kukin toimii omalla toimialueellaan. Jokaisella on ne maailman parhaimmat ideat. Kaikilla on omat intohimonsa. Toimijat ovat kuin suurta perhettä. Järjestökentässä, kuin myös työmarkkinoilla, on omat teininsä.\nMiksi kaikki ammattiliitot hyörivät samojen asioiden ympärillä? Varmaan siksi, koska tavoitteet ovat yhteneväiset.\nMiksi EK ei halua keskitetysti sopia? Varmaan siksi, että sopiminen ei ole yhtä tuottavaa kuin paikallinen saneleminen.\nMiksi työtä liputetaan halvemman kustannustason maihin? Varmaan siksi, että suhteellinen tulos kasvaisi.\nMiksi yritykset eivät investoi? Varmaan siksi, että osingon maksu on turvallisempaa.\nEikö yhdessä toimiminen olisi kaikille helpompaa? Kutsutaan kolmikantaa vaikka nimellä TUPO, työllisyys- ja kasvusopimus, yhteiskuntasopimus. Rakkaalla lapsella on monta nimeä. Meillä kaikilla on sama päämäärä. Haluamme saada Suomen nousuun, vientiteollisuuden vetämään ja työttömyyden laskuun. Tehdään tämä kaikki yhdessä, hyvässä hengessä.\n– Pastori –


Asiakasreferenssit - assaabloyentrance.fi - Ovet, ASSA ABLOY, ASSA ABLOY Entrance Systems, Albany Doors, Besam, Crawford ratkaisut, Megadoor, Automatisoidut sisäänkäyntiratkaisut, nosto-ovet\nHae inspiraatiota siitä, miten muut ovat ratkaisseet samanlaiset haasteet.\nRakennuksen sisäänkäynnillä on merkitystä, kaikkialla maailmassa. Asiakkaamme tietävät sen paremmin kuin kukaan muu. Haluatko tietää, miten oman alanne yritykset ovat hyödyntäneet ASSA ABLOY Entrance Systemsin automaattisten sisäänkäyntiratkaisujen tarjoamat edut.\nKangasnosto-ovet hiiliterminaalin ankariin olosuhteisiin\nQueenslandin alueella Australiassa sijaitsevaan RG Tanna hiiliterminaaliin valittiin lentokonehalleihin suunnitellut kangasnosto-ovet kohteen raskaiden käyttövaatimusten ja ankarien sääolosuhteiden vuoksi. Samalla ne myös antavat lisää työskentelytilaa…\nLäpikuultava lentokonehalliovi vahvistaa imagoa\nJet Aviation valitsi ASSA ABLOY Entrance Systemsin läpikuultavan lentokonehallioven ja sai tyyliä, toiminnallisuutta, energiatehokkuutta ja pienemmät huoltokustannukset.\nLähetä meille yhteystietosi, niin kerromme lisää.


Vaalitulos riippuu paljon teemoista - Itä-Häme.fi\nVaalitulos riippuu paljon teemoista\nEduskuntavaaleihin on aikaa enää reilu kuukausi. Kuluneen talven aikana julkiseen keskusteluun nousseet teemat maahanmuuttajien seksuaalirikoksista vanhustenhoidon puutteisiin ovat heilutelleet puolueiden kannatuskäyriä melkoisesti, eikä vaalien tulosta ole vieläkään kovin helppo ennustaa.\nLiikkuvien äänestäjien määrä on kasvanut vuodesta toiseen. Samalla tuntuu myös ihmisten äänestyskäyttäytyminen muuttuneen entistä lyhytjänteisemmäksi. On mahdollista, että jokin erityisen tunteisiin vetoava teema heilauttaa vielä loppusuoralla tulosta hyvinkin merkittävästi, mutta mikä se voisi olla?\nSote-vaaleja näistä vaaleista ei tule. Vaivalloisesti eteenpäin ontuvan uudistuksen vaikutus puolueiden kannatuslukuihin on ollut jo pitkään nähtävissä, eikä sen varmistuminen tai kaatuminen enää todennäköisesti aiheuta gallupluvuissa suurtakaan värinää. Maahanmuuttovaalejakaan tuskin on luvassa, vaikka perussuomalaisten Oulun tapahtumista saama kannatusruiske luultavasti kestääkin vaaleihin asti.\nVanhustenhoidosta tulee varmasti yksi vaalien pääteemoista, mutta vain siksi, ettei yksikään puolue voi sitä nykyisessä tilanteessa sivuuttaa. Kaikki vain ovat asiasta periaatetasolla niin herttaisen yksimielisiä, ettei kukaan pääse vanhusten puolustamisesta yksin hyötymään.


Lehtolan perheen kevätkonsertti tuo hyvää mieltä - Kangasniemen seurakunta\nÄitienpäivän iltana kirkossa järjestetään koko kylän yhteinen kevätkonsertti, johon voi osallistua mukavasti omalta kotisohvalta seurakunnan somekanavien kautta.\nTämän hyvän mielen konsertin ohjelmasta vastaa pieksämäkeläinen Lehtolan perhe. Konsertin alkupuoli koostuu kevät- ja äitienpäivälauluista, joita tämän musikaalisen perheen lapset Olli, Ella ja Venla esittävät, Aisla ja Leo puolestaan soittavat pianoa.\nLehtolan perhe pitää kevätkonsertin äitienpäivänä 9.5. klo 18 alkaen Kangasniemen kirkossa. Konserttiin voi osallistua seurakunnan Facebook- ja YouTube -kanavien kautta. Tämän hyvän mielen kevätkonsertin järjestävät yhdessä Kangasniemen seurakunta ja kunta sekä Kangasniemen Osuuspankki ja Kunnallislehti.\nKuvateksti: Lehtolan perheen isä ja lapset valitsevat yhdessä laulut kevätkonserttia varten. Pöydän äärellä vasemmalta lukien Venla, Ella, Juho, Olli, Aisla ja Leo.


Julkishallinto | BDO\nOlet täälläToimialat >>Julkishallinto Julkishallinto\nJulkishallinnon asiakkaille tarjoamme laaja-alaisesti tilintarkastukseen, sisäiseen tarkastukseen, verotukseen, lainsäädäntöön ja kirjanpitoon liittyviä palveluita. Lisäksi olemme mukana useissa merkittävissä julkishallinnon IT-projekteissa.\nLakisääteisen JHTT-tilintarkastuksen tavoitteena on varmistaa hallinnon ja taloudenhoidon laillisuuden sekä sisäisen valvonnan järjestämisen asianmukaisuus. Lakisääteisten JHTT-tilintarkastuksen palveluita tarjoamme muun muassa kunnille ja kuntayhtymille sekä seurakunnille.\nTarkastus- ja asiantuntijapalveluita tarjoamme lisäksi valtion virastoille, laitoksille ja liikelaitoksille. Meillä on kokemusta esimerkiksi auttaa valtion virastojen ja laitosten arviointi- ja vahvistuslausumien laatimisessa sekä kuntien sisäisen valvonnan ja riskienhallinnan selonteon laatimisessa.\nOtamme aina huomioon asiakkaamme toimintaorganisaation ja -ympäristön ominaispiirteet sekä niihin liittyvät riskit. Riskienhallinnan arvioinnissa hyödynnämme laajan asiantuntijaverkostomme tietämystä ja vastaavissa organisaatioissa hankittua kokemusta. Raportoimme tarkastuksen aikana asiakkaan tarpeista riippuen sekä suullisesti että kirjallisesti.\nBDO:n kokeneet ja monipuoliset asiantuntijat tarjoavat tilintarkastus- ja varmennuspalvelujen lisäksi palveluita:\ntietoturvallisuuden ja tietojärjestelmien tarkastukseen\nEU- ja valtionaputarkastuksiin\ncorporate governancen ja riskienhallinnan kehittämisen, ml. väärinkäytösten torjuntaan liittyvät palvelut\nLähestymistapa hyvän asiakassuhteen luomiseksi on meillä erilainen. Luottamuksellisuus ja helppo lähestyminen on ensisijaisen tärkeää. Meiltä saat oman yhteyshenkilösi kautta yhteyden kaikkiin tarjoamiimme palveluihin.\nHannu Riippi, KHT, toimitusjohtaja\nhannu.riippi@bdo.fi, 020 7432 925\nHelge Vuoti, JHTT, CIA, CCSA, CISA, CFE helge.vuoti@bdo.fi, 020 7432 932


Sijainti on hyvä ja suosittelen lämpimasti yhtiötä. Valitettavasti tämä kyseinen huoneisto ei ole linjassa muiden huoneistojen kanssa ja siisteydessä on parannettavaa.\nLomarengas: Kiitos palautteesta. Mukavaa, että piditte lomakohteen sijainnista ja yhtiöstä. Parannusehdotukset on toimitettu eteenpäin omistajalle ja huoltajalle.


Lääkeinfo.fi - lääkevalmisteiden pakkausselosteet - STEGLUJAN tabletti, kalvopäällysteinen 5/100 mg, 15/100 mg\nSTEGLUJAN tabletti, kalvopäällysteinen 5/100 mg, 15/100 mg\nLataa äänitiedostona, MP3 (6,9 mt, 05.08.2020 19:11:25)\nSteglujan 5 mg/100 mg kalvopäällysteiset tabletit\nSteglujan 15 mg/100 mg kalvopäällysteiset tabletit\nMitä Steglujan on ja mihin sitä käytetään\nMitä sinun on tiedettävä, ennen kuin otat Steglujan-valmistetta\nMiten Steglujan-valmistetta otetaan\nMitä Steglujan on\nSteglujan-valmiste sisältää kahta vaikuttavaa ainetta, ertugliflotsiinia ja sitagliptiinia.\nErtugliflotsiini kuuluu natriumin- ja glukoosinkuljettajaproteiini 2:n (SGLT2:n) estäjiksi kutsuttujen lääkkeiden ryhmään.\nSitagliptiini kuuluu DPP‑4‑estäjiksi (dipeptidyylipeptidaasi 4:n estäjiksi) kutsuttujen lääkkeiden ryhmään.\nMihin Steglujan-valmistetta käytetään\nSteglujan laskee tyypin 2 diabetesta sairastavien aikuisten (18 vuotta täyttäneiden) potilaiden verensokeriarvoa.\nSteglujan-valmistetta voidaan käyttää erillisinä tabletteina otettavien ertugliflotsiinin ja sitagliptiinin sijaan.\nSteglujan-valmistetta voidaan käyttää joko yksinään tai yhdessä joidenkin muiden verensokeriarvoa laskevien lääkkeiden kanssa.\nSinun on noudatettava ruokavalio- ja liikuntaohjelmaasi myös Steglujan-hoidon aikana.\nMiten Steglujan vaikuttaa\nErtugliflotsiinin teho perustuu siihen, että se estää munuaisissa olevan SGLT2-proteiinin toimintaa. Tämän seurauksena elimistöstä poistuu sokeria virtsan mukana.\nSitagliptiini auttaa nostamaan aterianjälkeisiä insuliinipitoisuuksia ja vähentää elimistön tuottaman sokerin määrää.\nTyypin 2 diabetes on sairaus, jossa elimistö ei tuota riittävästi insuliinia tai elimistön tuottama insuliini ei toimi niin tehokkaasti kuin sen pitäisi. Elimistö voi myös tuottaa liikaa sokeria. Tällöin sokeria (glukoosia) kertyy vereen. Tämä voi aiheuttaa vakavia terveysongelmia, kuten sydänsairauksia, munuaissairauksia, sokeutumista ja verenkierron heikkenemistä.\nÄlä ota Steglujan-valmistetta\njos olet allerginen ertugliflotsiinille tai sitagliptiinille tai tämän lääkkeen jollekin muulle aineelle (lueteltu kohdassa Pakkauksen sisältö ja muuta tietoa).\nKeskustele lääkärin, apteekkihenkilökunnan tai sairaanhoitajan kanssa ennen kuin otat Steglujan-valmistetta ja Steglujan-valmisteen käytön aikana, jos:\nsinulla on tai on ollut emättimen tai siittimen hiivasieni-infektio\nsinulla on tai on ollut haimasairaus (esim. haimatulehdus)\nsinulla on tyypin 1 diabetes. Steglujan ei sovi tämän sairauden hoitoon.\nkäytät muita diabeteslääkkeitä. Alhaiset verensokeriarvot ovat todennäköisempiä tiettyjä lääkkeitä käytettäessä.\nelimistösi on vaarassa kuivua (esimerkiksi, jos käytät virtsaneritystä lisääviä lääkkeitä [diureetteja] tai verenpainetta alentavia lääkkeitä tai olet yli 65-vuotias). Kysy, kuinka voit välttää kuivumisen.\nsinulla on tai on ollut sappikiviä, alkoholiriippuvuutta tai hyvin korkeat veren triglyseridiarvot (eräs rasvan muoto). Nämä tilat voivat lisätä haimatulehduksen mahdollisuutta (ks. kohta Mahdolliset haittavaikutukset).\nsinulla esiintyy nopeaa painon laskua, pahoinvointia tai oksentelua, mahakipua, voimakasta janon tunnetta, tiheä ja syvä hengitys, sekavuutta, poikkeuksellista uneliaisuutta tai väsymystä, imelä haju hengityksessä, makea tai metallinen maku suussa tai muuttunut virtsan tai hien haju, ota heti yhteyttä lääkäriin tai lähimpään sairaalaan. Nämä oireet voivat liittyä niin kutsuttuun diabeettiseen ketoasidoosiin – tämä diabetekseen liittyvä tila johtuu niin kutsuttujen ketoaineiden lisääntymisestä virtsassa ja veressä, mikä näkyy laboratoriokokeissa. Diabeettisen ketoasidoosin riskiä voi lisätä pitkäaikainen paasto, runsas alkoholinkäyttö, kuivuminen, insuliiniannoksen äkillinen pienentäminen tai lisääntynyt insuliinintarve suuren leikkauksen tai vakavan sairauden vuoksi.\nOn tärkeää, että tutkit jalkasi säännöllisesti ja noudatat kaikkia terveydenhuollon ammattilaisen antamia ohjeita, jotka koskevat jalkojen hoitoa.\nSitagliptiinia saaneilla potilailla on raportoitu esiintyneen haimatulehdusta (pankreatiittia) (ks. kohta Mahdolliset haittavaikutukset).\nKerro lääkärille heti, jos sinulla esiintyy samanaikaisesti kipua, aristusta, punoitusta tai turvotusta sukuelimissä tai sukuelinten ja peräaukon välisellä alueella ja tähän liittyy kuumetta tai yleistä huonovointisuutta. Nämä oireet voivat olla merkki harvinaisesta, mutta vakavasta tai jopa hengenvaarallisesta infektiosta, jota kutsutaan nimellä välilihan nekrotisoiva faskiitti tai Fournier’n gangreeni. Se tuhoaa kudosta ihon alla. Fournier’n gangreeni on hoidettava heti.\nAlhaiset verensokeriarvot (hypoglykemia) ovat mahdollisia, jos tätä lääkettä käytetään yhdessä insuliinin kanssa tai sellaisten lääkkeiden kanssa, jotka lisäävät insuliinin vapautumista haimasta. Lääkäri voi pienentää insuliinin tai muiden lääkkeiden annosta.\nVirtsan sokerimittauksen tulos on positiivinen (glukoosia virtsassa), kun käytät tätä lääkettä. Se johtuu Steglujan-valmisteen vaikutusmekanismista.\nAlle 18-vuotiaiden lasten ja nuorten ei pidä ottaa tätä lääkettä. Tämän lääkkeen turvallisuutta ja tehoa alle 18-vuotiaiden lasten ja nuorten hoidossa ei tunneta.\nMuut lääkevalmisteet ja Steglujan\nKerro lääkärille varsinkin, jos:\nkäytät virtsaneritystä lisääviä lääkkeitä (diureetteja)\nkäytät muita verensokeriarvoa alentavia lääkkeitä, kuten insuliinia tai lääkkeitä, jotka lisäävät insuliinin vapautumista haimasta.\nkäytät digoksiinia (lääke, jota käytetään sydämen rytmihäiriöiden ja muiden sydänongelmien hoitoon). Veren digoksiinipitoisuutta saatetaan joutua tarkistamaan, jos Steglujan-valmistetta käytetään samanaikaisesti.\nKeskustele lääkärin kanssa, jos jokin edellä olevista koskee sinua (tai jos olet epävarma).\nEi tiedetä, vahingoittaako Steglujan sikiötä. Älä käytä tätä lääkettä, jos olet raskaana.\nEi tiedetä, erittyykö tämä lääke rintamaitoon. Keskustele lääkärin kanssa, mikä on paras tapa ruokkia vauvasi, jos käytät Steglujan-valmistetta. Älä käytä tätä lääkettä, jos imetät tai aiot imettää.\nTällä lääkkeellä ei ole haitallista vaikutusta ajokykyyn eikä koneiden käyttökykyyn. Sitagliptiinin käytön yhteydessä on kuitenkin raportoitu heitehuimausta ja uneliaisuutta, jotka voivat vaikuttaa ajokykyyn tai koneiden käyttökykyyn. Älä aja äläkä käytä työkaluja tai koneita, jos tunnet huimausta Steglujan-hoidon aikana.\nJos tätä lääkettä käytetään yhdessä insuliinin kanssa tai sellaisten lääkkeiden kanssa, jotka lisäävät insuliinin vapautumista haimasta, verensokeriarvo saattaa laskea liian alas (hypoglykemia). Tämä voi aiheuttaa erilaisia oireita, kuten vapinaa, hikoilua ja näön heikkenemistä, mikä vaikuttaa haitallisesti ajokykyyn ja koneiden käyttökykyyn.\nSteglujan sisältää natriumia\nKuinka paljon Steglujan-valmistetta otetaan\nSteglujan-valmisteen suositeltu annos on yksi tabletti kerran vuorokaudessa.\nKäyttämäsi Steglujan-annos riippuu tilastasi ja verensokerin säätelyyn tarvittavasta ertugliflotsiinin ja sitagliptiinin määrästä.\nLääkäri määrää sinulle sopivan annoksen. Älä muuta annosta, ellei lääkäri ole kehottanut sinua tekemään niin.\nNiele tabletti; jos sinulla on nielemisvaikeuksia, tabletin voi rikkoa tai murskata.\nOta yksi tabletti joka aamu. Yritä ottaa se aina samaan aikaan niin sinun on helpompi muistaa se.\nVoit ottaa tabletin joko ruoan kanssa tai tyhjään mahaan.\nJos otat enemmän Steglujan-valmistetta kuin sinun pitäisi\nJos otat liikaa Steglujan-valmistetta, ota heti yhteyttä lääkäriin tai apteekkihenkilökuntaan.\nJos unohdat ottaa Steglujan-valmistetta\nJos unohdat ottaa annoksen, ota se heti kun muistat sen. Jos seuraavan annoksen aika on kuitenkin jo lähellä, jätä unohtamasi annos väliin ja ota seuraava annos normaaliin aikaan.\nÄlä ota kaksinkertaista annosta (kahta annosta samana päivänä) korvataksesi unohtamasi annoksen.\nJos lopetat Steglujan-valmisteen käytön\nÄlä lopeta tämän lääkkeen käyttöä neuvottelematta lääkärin kanssa. Verensokeriarvosi saattaa nousta, jos lopetat lääkkeen käytön.\nLopeta Steglujan-valmisteen käyttö ja ota heti yhteyttä lääkäriin, jos havaitset jonkin seuraavista vakavista haittavaikutuksista:\nvakava allerginen reaktio (esiintymistiheys on tuntematon), johon voi kuulua ihottuma, nokkosihottuma, ihorakkuloita/ihon kuoriutumista sekä kasvojen, huulten, kielen ja nielun turvotus, jotka voivat aiheuttaa hengitys- tai nielemisvaikeuksia. Lääkäri voi määrätä sinulle lääkkeen allergisen reaktion hoitoon sekä vaihtoehtoisen diabeteslääkkeen.\nLopeta tämän lääkkeen käyttö ja ota heti yhteyttä lääkäriin, jos havaitset minkä tahansa edellä luetelluista vakavista haittavaikutuksista.\nOta heti yhteyttä lääkäriin tai lähimpään sairaalaan, jos sinulle ilmaantuu mikä tahansa seuraavista vakavista haittavaikutuksista:\nDiabeettinen ketoasidoosi (harvinainen haittavaikutus, jota voi esiintyä enintään yhdellä käyttäjällä tuhannesta)\nNämä ovat diabeettisen ketoasidoosin oireita (ks. myös kohta Varoitukset ja varotoimet):\nsuurentunut ketoaineiden määrä virtsassa tai veressä\nnopea painon lasku\nvoimakas janon tunne\nnopea ja syvä hengitys\npoikkeuksellinen uneliaisuus tai väsymys\nimelä haju hengityksessä, makea tai metallinen maku suussa tai muuttunut virtsan tai hien haju.\nDiabeettista ketoasidoosia voi esiintyä verensokeriarvosta riippumatta. Lääkäri voi päättää keskeyttää Steglujan-hoidon tai lopettaa sen pysyvästi.\nVälilihan nekrotisoiva faskiitti tai Fournier’n gangreeni (tuntematon, koska saatavissa oleva tieto ei riitä esiintyvyyden arviointiin)\nVakava sukuelinten tai sukuelinten ja peräaukon välisen alueen pehmytkudosinfektio (ks. oireet kohdasta Varoitukset ja varotoimet).\nOta heti yhteyttä lääkäriin tai lähimpään sairaalaan, jos havaitset minkä tahansa edellä luetelluista haittavaikutuksista.\nOta mahdollisimman pian yhteyttä lääkäriin, jos havaitset seuraavia haittavaikutuksia:\nVirtsatieinfektio (hyvin yleinen haittavaikutus, jota voi esiintyä yli yhdellä käyttäjällä kymmenestä)\nVirtsatieinfektion oireita ovat:\nlantion tai keskiselän kipu (munuaistulehduksen tapauksessa).\nKerro lääkärille välittömästi, jos sinulla on kuumetta tai huomaat verta virtsassa. Nämä oireet ovat melko harvinaisia.\nKuivuminen (elimistöstä on poistunut liikaa nestettä – yleinen haittavaikutus, jota voi esiintyä enintään yhdellä käyttäjällä kymmenestä)\nKuivumisen oireita ovat:\nhuimaus, pyörrytys tai heikotus, varsinkin seisomaan noustessa\nKuivumisen riski saattaa olla tavallista suurempi, jos:\nkäytät virtsaneritystä lisääviä lääkkeitä (diureetteja) tai verenpainetta alentavia lääkkeitä\nolet vähintään 65-vuotias.\nAlhainen verensokeriarvo (hypoglykemia – yleinen haittavaikutus)\nLääkäri kertoo, kuinka alhaista verensokeria hoidetaan ja mitä sinun pitäisi tehdä, jos havaitset alla lueteltuja oireita tai merkkejä. Lääkäri voi pienentää insuliinin tai muiden diabeteslääkkeiden annosta.\nAlhaisen verensokeriarvon merkkejä ja oireita voivat olla:\nnopea sydämen syke.\nOta mahdollisimman pian yhteyttä lääkäriin, jos havaitset edellä kuvattuja haittavaikutuksia.\nvirtsaamiseen liittyvät muutokset, kuten tavallista tiheämpi ja pakonomainen virtsaamistarve, normaalia suurempi virtsamäärä tai yöllinen virtsaamistarve\nverikokeissa voidaan havaita muutoksia veren virtsa-aineen (urean) määrässä\nverikokeissa voidaan havaita muutoksia kokonaiskolesterolin ja ”huonon” kolesterolin eli LDL-kolesterolin määrässä (LDL-kolesteroli on tietyntyyppinen veressä oleva rasva-aine)\nverikokeissa voidaan havaita muutoksia veren punasolujen määrässä (hemoglobiinissa)\ntukkoinen tai vuotava nenä ja kurkkukipu\nkäsivarsien ja säärten kipu\nMelko harvinainen (voi esiintyä enintään yhdellä käyttäjällä sadasta)\nverikokeissa voidaan havaita munuaisten toimintaan liittyviä muutoksia (kuten muuttunut kreatiniiniarvo)\nverihiutaleiden vähentynyt määrä.\nmunuaisongelmat, jotka joissain tapauksissa vaativat keinomunuaishoitoa\nrakkulainen pemfigoidi (eräänlainen rakkulamuodostuma iholla).\nÄlä käytä tätä lääkettä läpipainolevyssä ja pakkauksessa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.\nÄlä käytä tätä lääkettä, jos pakkaus on vaurioitunut tai jos näyttää siltä, että pakkaus on avattu.\nMitä Steglujan sisältää\nVaikuttavat aineet ovat ertugliflotsiini ja sitagliptiini.\nYksi Steglujan 5 mg/100 mg kalvopäällysteinen tabletti sisältää 5 mg ertugliflotsiinia (ertugliflotsiini-L-pyroglutaamihappona) ja 100 mg sitagliptiinia (sitagliptiinifosfaattimonohydraattina).\nYksi Steglujan 15 mg/100 mg kalvopäällysteinen tabletti sisältää 15 mg ertugliflotsiinia (ertugliflotsiini-L-pyroglutaamihappona) ja 100 mg sitagliptiinia (sitagliptiinifosfaattimonohydraattina).\ntabletin ydin: mikrokiteinen selluloosa (E460), kalsiumvetyfosfaatti (vedetön), kroskarmelloosinatrium, natriumstearyylifumaraatti (E487), magnesiumstearaatti (E470b).\ntabletin päällyste: hypromelloosi (E464), hydroksipropyyliselluloosa (E463), titaanidioksidi (E171), punainen rautaoksidi (E172), keltainen rautaoksidi (E172), musta rautaoksidi (E172), karnaubavaha (E903).\nSteglujan 5 mg/100 mg kalvopäällysteiset tabletit (tabletit) ovat beigen värisiä, mantelinmuotoisia, kalvopäällysteisiä tabletteja, jotka ovat kooltaan 12,0 x 7,4 mm ja joissa on toisella puolella merkintä ”554” ja toisella puolella ei ole merkintöjä.\nSteglujan 15 mg/100 mg kalvopäällysteiset tabletit (tabletit) ovat ruskeita, mantelinmuotoisia, kalvopäällysteisiä tabletteja, jotka ovat kooltaan 12,0 x 7,4 mm ja joissa on toisella puolella merkintä ”555” ja toisella puolella ei ole merkintöjä.\nSteglujan on Alu/PVC/PA/Alu-läpipainolevyissä. Pakkauksessa on 14, 28, 30, 84, 90 tai 98 kalvopäällysteistä tablettia läpipainolevyissä, joissa ei ole repäisykohtaa, tai 30 x 1 kalvopäällysteistä tablettia yksittäispakattuina läpipainolevyihin, joissa on repäisykohta.\nPuh: + 358 (0)9 804650\nLisätietoa tästä lääkevalmisteesta on saatavilla Euroopan lääkeviraston verkkosivulla: http://www.ema.europa.eu.


NBDG:n ja Fordin yhteistyö jatkuu tänäkin vuonna – NBDG - Get More\nFord on tukenut NBDG:tä useita vuosia, eikä suotta. Yhteistyön avulla NBDG on saanut valmiuksia tehdä tärkeää työtä lajin kehittämiseksi. Työ on sisältänyt muun muassa kilpailujen järjestämistä monen tasoisille pelaajille, hyvin ylläpidetty upea rata, tukea- sekä apua seuroille, kilpapelaajille ja lajin harrastajille.\nKuva: Marika Salmi photography\nYhteistyöllä saamme tehtyä lajista helposti lähestyttävän ja tehtyä kilpailuista entistä laadukkaampia. Yhteistyömme jatkuu tänäkin vuonna.\nEuroopan suurin frisbeegolf-tapahtuma, NBDG:n järjestämä Tyyni, on monelle pelaajalle kauden päätapahtuma.\nVuonna 2020 Tyyneä ei voitu vallitsevan COVID-19 tilanteen takia järjestää. Tämän vuoden yleisötilanne on vielä auki, mutta varmaa on että tapahtuma kuitenkin videoidaan ja tapahtuman kulkua voi seurata myös sosiaalisen median tileistä kotisohvalta.\nTyynessä käy myös kiekkokauppa kuumana!\nTyynessä näkee myös kotimaisten huippupelaajien lisäksi myös maailmanluokan tähtiä, vuonna 2019 Tyynessä oli mm. Eagle McMahon, Eric Oakley ja Simon Lizotte.\nEagle McMahon ja Eric Oakley Tyynessä.\nFordin myyntipäällikkö Joni Luumi kommentoi pitkää yhteistyötä:\nFord on ollut tukemassa Juha Kytö ja koko NBDG yhteisöä jo useamman vuoden ajan. Työ, jota he ovat tehneet lajin eteen on upeaa katsottavaa. Paljon kilpailuja kaikentasoisille pelaajille, hieno rata helpottamaan pääkaupunkiseudun pelaajaruuhkia sekä tuki ja apu muille seuroille, kilpapelaajille sekä harrastajille kaikenlaisissa lajiin liittyvissä kysymyksissä. Onkin siis hienoa olla tänäkin vuonna mukana tukemassa NBDG:tä.\nNBDG:n järjestämä Euroopan suurin frisbeegolf kilpailu Tyyni on edelleen monelle pelaajalle kauden päätapahtuma ja siksi on hienoa, että voimme olla mukana avustamassa tämän järjestämisessä. Tässä tapahtumassa hienointa on osallistujien keskeinen kanssakäynti sekä useat oheistapahtumat, jotka täydentävät kilpailua upeasti.\nLisäksi heidän upealta radalta Sibbestä löytyy myös haastava Ford Hybrid layout, jossa mm. juuri Tyyni kilpailussa pelataan.\nFord Finlandin myyntipäällikkö Joni Luumi Tyyni 2019 -tapahtuman avajaisissa.\nJos et ole vielä testannut Ford Hybrid layoutia niin tervetuloa testaamaan rataa Sibbeen! Minkä tuloksen sinä olet saanut Ford Hybrid radalla? Olethan tulossa Tyyneen?\nSeuraa Fordia sosiaalisissa medioissa:


Villa Vaarala...: Ken sen taitaa..\nOi onpas kaunis! Sinulla on selvästikin taitava ystävä!\nHerkän kauniita ovat!\n22. huhtikuuta 2009 klo 19.09\nKyllähän tuollaisessa aikaa vierähtää tovi ja sen kaveri.. Kauniita ovat, etenkin korento.\n22. huhtikuuta 2009 klo 19.21\nVoi kun on kauniita!\n22. huhtikuuta 2009 klo 19.53\nNiin kauniita kuin vain olla ja voi...ja nuo helmet korennolla ikäänkuin olisi käsin kosketeltavissa!\nKyllä on taitavia ihmisiä, ei voi muuta kuin ihastella ja ihmetellä!\nKrisse minun kasvihuoneeni on hyvin pieni, siellä on pienet tuolit ja pienen pieni pöytä, mutta kaiken sen minkä haluan saan hyvin sopimaan ja nautin siitä suunnattomasti, arvaa olen tänäänkin siellä häärännyt ja vaihtanut kukkien paikkoja ja muuta ja siellä on ihastuttava ruusujen tuoksu...\npianhan saat kauniin omasikin ja minulla on siinä kattoikkuna senkin tänään avasin ja tuuletin.\nKauniita unia sinulle ja oikein hyvää mieltä täältä vilkutuksia.\nVoi Krisse, ihanan näköinen tämä blogisi nyt, olet muuttanut ulkoasua?\nEikö ole ihana huomata, että ihmisillä on taitoa tehdä asioita.......voi kun itsekin osaisi.\nMukavia kevätpäiviä, Tuija\n22. huhtikuuta 2009 klo 21.52\nIhan tulee mummon ja äidin kirjomat tyynyliinat mieleen tuosta valkoisella merkatusta valkoisesta sydämestä. Ja ne pyyheliinapeitteet. Mielenkiinnolla odotan sun kivaa uutta kasvihuonetta ja mitä sinne laitatkaan. Varmaankin romanttisia juttuja ja kukkasia :)\n22. huhtikuuta 2009 klo 21.53\ntodella kauniita käsitöitä! ja blogisi ulkoasu on ihanan kesäinen:)\n22. huhtikuuta 2009 klo 22.41\nKauniita käsitöitä ystävälläsi. Toiset ne osaavat!\n22. huhtikuuta 2009 klo 23.30\nRahkatorttu on hyvää, hienoja sydämiä.\n23. huhtikuuta 2009 klo 0.03\nKyllä ovat kauniita, ystäväsi on todella taitava käsistään.\n23. huhtikuuta 2009 klo 7.56\nKauniita ovat, taitava ystävä sinulla.\n23. huhtikuuta 2009 klo 11.33\nHeippa taas ja kukkivaa kevättä jo keväistyneeseen Villaan! Ihmiset jotka osaavat kirjoa, ovat ihmeellisiä =). Kaunis.\n23. huhtikuuta 2009 klo 11.38\nVoi että, kuinka todella kauniita käsitöitä!!! Herkkiä, ihania!! Ja blogisi tausta on myös herkän kaunis ja keväinen, siis ihana!\nMukavaa päivän jatkoa Krisselle!:)\n23. huhtikuuta 2009 klo 11.59\n23. huhtikuuta 2009 klo 13.26


Kuusi vinkkiä lapsen lääkärikäyntiin | Pikkujätti\nEtusivu » Artikkelit ja tiedotteet » Kuinka valmistautua perheenä lapsen lääkärikäyntiin?\nLääkärissä käynti on niin lapselle kuin usein koko perheellekin hieman jännittävä tapahtuma. On viisasta valmistella lapsi siihen, mitä todennäköisesti tulee tapahtumaan.\n1. Kerro lapselle lääkärin tapaamisesta\nVastaanoton aluksi lääkäri tutustuu perheeseen ja perhe lääkäriin. Lääkäri päättää sitten, miten hän tutkii lasta. Tutkimus riippuu vaivasta. Tavallisinta on, että lääkäri kuuntelee stetoskoopilla rintaa ja selkää. Sen jälkeen hän usein kurkistaa korviin ja suuhun. Syvälle suuhun ei työnnetä mitään, mutta joskus lääkäri joutuu kevyesti painamaan kieltä lastalla, jotta hän näkisi kunnolla.\nVanhemman kannattaa kertoa, että hän on lapsen kanssa koko ajan, eikä lasta missään tilanteessa jätetä yksin.\n2. Rauhoittuminen ennen vastaanottoa\nVastaanotolle kannattaa tulla hyvissä ajoin. Lapsi ehtii rauhoittua, tutustua odotustiloihin ja hieman leikkiä ennen käyntiä. Lapsi voi kokea stressaavana, jos vieraaseen paikkaan on rynnättävä heti.\nJos vastaanotolle tulee mukaan myös potilaan sisaruksia, kannattaa kertoa, mitä heiltä odotetaan. Kerro millaisesta käytöksestä olisit iloinen. Joskus sisarus voi olla rauhoittava ja turvaa luova läheinen. Kovin puuhakas tai puhelias sisarus voi toisaalta lisätä lapsipotilaan levottomuutta tai hankaloittaa aikuisten ja lääkärin keskustelua.\n3. Rehellisyys kannattaa – Kivuttomuutta ei pidä luvata\nLapselle ei kannata luvata esimerkiksi sitä, ettei vastaanotolla pistetä, sillä joskus voi olla tarpeen ottaa verinäytteitä. Tilanteesta riippuu, otetaanko näyte sormenpäästä vai kyynärtaipeesta. Näytteenottajat ovat taitavia ja neulat pieniä, eikä suurta kipua yleensä tunnu. Täyttä kivuttomuutta ei kannata kuitenkaan luvata.\n4. Lääkärikäynti tutuiksi kirjoilla ja leikeillä\nErilaiset lääkärileikkivälineet ovat hyviä, samoin kirjat, joissa kerrotaan vastaanottokäynneistä. Niitä kannattaa lukea yhdessä lapsen kanssa. Jos jokin asia jää mietityttämään, voitte päättää, että kysytte asiasta, kun menette lääkäriin. Voitte myös sopia, että kerrotte lääkärille, jos jokin asia pelottaa erityisesti.\n5. Pieni palkinto lääkärikäynnin jälkeen\nPikkujätissä yleensä kaikki lapset saavat tarran, mutta se ei kuitenkaan ole käynnin syy. Tarrasta on viisainta puhua pienenä palkintona.\n6. Mitä mukaan vastaanotolle?\nJos vastaanoton aihe liittyy johonkin, jota on jo selvitelty muualla, kannattaa mahdolliset potilaskertomuskopiot ottaa mukaan. Lääkkeistä ja voiteista, jotka ovat jo käytössä, voi ottaa kuvan. Ennen käyntiä kannattaa myös mennä Kanta.fi -sivustolle ja ruksia kohta, jolla annetaan terveydenhuollon ammattilaisille lupa katsoa toistensa kirjauksia.\nMyös neuvolakortin voi ottaa mukaan. Jos vastaanoton aihe liittyy kasvuun tai esimerkiksi ravitsemukseen, kannattaa pyytää neuvolasta tai kouluterveydenhuollosta kopiot kasvukäyristä mukaan. Kasvutiedot eivät näy Omakannassa.\nJos et ole hoitanut lasta viimeisimpien vuorokausien aikana, ennen käyntiä olisi myös hyvä selvittää, miten lapsi on syönyt, juonut, nukkunut ja mitä lääkkeitä hänelle on mahdollisesti annettu. Purkeista voi vaikka napata kuvan muistin tueksi.\nPikkujätissä olemme hyvin tottuneita lapsiin ja perheisiin. Voitte tulla meille luottavaisin mielin. Nähdään Pikkujätissä!\nAsiantuntijana lastentautien erikoislääkäri, nuorisolääkäri Elina Hermanson.\nVaraa aika Elina Hermansonin vastaanotolle


Kissankujeita: Isä vs. poika\nPepsi + Max 9. elokuuta 2015 klo 19.21\nLopussa olikin jo kunnon meno :) Viktor on kasvanut hurjasti ja siitä näyttää jo olevan Hugolle kunnon vastus.\nKissankujeita 9. elokuuta 2015 klo 20.49\nVoi, kyllä Viktor pärjäsi jo pienempänäkin mainiosti, Viktor kun korvaa puuttuvan massan sisukkuudella!\nOutiR 9. elokuuta 2015 klo 20.41\nSitkeä Viktor :)\nVoi Jade, toivottavasti rtg:ssä huomenna selviää vaivan syy.\nKissankujeita 9. elokuuta 2015 klo 20.51\nViktor on sitkeä sissi! :D\nPiivi 9. elokuuta 2015 klo 20.46\nJoko Viktor on Hugon kokoinen?! :D Tosi nätisti Hugo vastasi painiin! Meillä tytöt olisi huutaneet ja sähisseet jo ainakin lähes ensimmäisestä kosketuksesta alkaen. :D\nKissankujeita 9. elokuuta 2015 klo 20.54\nKyllä niillä vielä jonkin verran kokoeroa on! Hugo päästi vain yhden kerran äänen (ei tullut videolle), ja sekin oli semmonen matala "mää" ääni eikä mikään rääkäsy. Mutta kyllä sen vaan ilmeestä ja eleistä huomaa ettei Hugo oikein välittänyt painimisesta.. :D\nSofia ja Olga 9. elokuuta 2015 klo 21.03\nHurjaa vauhtia teidän pojilla! Peukkuja huomiselle.\nKissankujeita 10. elokuuta 2015 klo 20.57\nVauhtia ei tosiaan pojilta puutu! :D\nCelea 9. elokuuta 2015 klo 21.16\nHih, tutun näköistä menoa! Meilläkin Tomu jaksaa tällä hetkellä painia vielä paljon enemmän kuin Eemeli, vaikka eipä tuota kollipoikaa tarvitse yleensä kauaa houkutella painiin. :D\nKissankujeita 10. elokuuta 2015 klo 20.59\nSellasia ne pennut on, ne jaksaa temmeltää vähän liikaa vanhempien kissojen makuun! :D\nWiliina K 9. elokuuta 2015 klo 21.38\nOmpas Viktor kasvanut! Paranemisia Jadelle. ❤ Kävin tänään Helsingin kissakahvilassa, oisin voinu olla siellä vaikka koko päivän, mutta eipä ollu seurallani innostusta ja oli aika tiukka aikataulu :D\nKissankujeita 10. elokuuta 2015 klo 21.00\nViktor on kohta iso poika! Kiva kuulla että tykkäsit kahvilasta, harmi vaan kun seuralainen ei ollut yhtä innostunut.. :D\nSofia 10. elokuuta 2015 klo 7.35\nEikä, Viktorista tulee ihan mieleen Mikael nuorempana. :D Se oli koko ajan Adan kimpussa vaikka kokoeroa oli huomattavasti. Hauska katsoa kissojen painia näin videolta, meillä kun sitä ei juurikaan enää tapahdu. Pidän täällä peukkuja pystyssä Jaden vuoksi, toivottavasti vaivaan löytyy syy ja se ei ole mitään vakavaa!\nKissankujeita 10. elokuuta 2015 klo 21.07\nSielläkin ollut siis yksi riiviöpentu, haha! :D\nRuudolf.org 12. elokuuta 2015 klo 18.30\nOho, villit painit! :D\nKissankujeita 12. elokuuta 2015 klo 20.39\nMeidän pojat on tosi villejä! :)\nKuin Kissa Kermakupilla 12. elokuuta 2015 klo 21.50\nPiti vielä tätä kommentoida, että AIVAAAAN IHAAAAANA!!!!! ♥♥♥♥♥♥♥♥♥♥\nKissankujeita 14. elokuuta 2015 klo 14.34


Bryggerin uusi ruokalista nyt myynnissä | Bryggeri Helsinki\nUuden ruokalistan teemana talviomena\nBryggeri Helsingin uusi ruokalista otettiin käyttöön tiistaina 14.1.2020. Huhtikuun lopulle saakka myynnissä olevan listakokonaisuuden kantava idea on syntynyt talviomenan ympärille. Omenaa löytyykin useista annoksista monissa eri muodoissa.\n”Kulinaarisen tiimimme ideoinnissa talviomena otettiin keskeiseksi raaka-aineeksi, jota tulemaan otettiin muita keväälle tyypillisiä makuja.”, kertoo ruokalistan uudistuksesta vastannut keittiöpäällikkö Martin Lundqvist. Omenan lisäksi panimolle tuttuun tapaan annoksissa on käytetty runsaasti omia oluita ja maltaita liemien ja kastikkeiden pohjissa.\nUudessa listassa näkyy Bryggerin keittiön oma tyyli, joka on suomalaisiin raaka-aineisiin pohjautuvaa skandinaavista keittiötä. Tarjolla on myös kotikeittiöistä tuttuja annoksia, kuten toscakakkua tai borssikeittoa, mutta nekin valistetaan omalla vivahteella. Joissain annoksissa on kuitenkin uskallettu poistua omalta mukavuusalueelta ja tehdä asioita aivan uudella tavalla. ”Moni varmaan yllättyy listamme juustolautasesta, jossa kotimaisten pienjuustoloiden upeat tuotteet tuodaan esille uudella otteella.”, kehuu Lundqvist tiiminsä aikaansaannoksia.\nBryggerin keittiön nokkamiehen työhistoria aasialaisen keittiön parissa näkyy myös Bryggerin lautasella, ”Oma kimchi tehdään keittiössämme alusta loppuun, ja yhdistelemme annoksissa hiukan myös suolaisuutta ja makeutta, aasialaisen keittiön tapaan, mutta Bryggerin tyylillä.”\nKysyttäessä omia suosikkejaan listalta, keittiömestariksi opiskeleva Lundqvist miettii hetken. ”Jos olisin ystävän kanssa oluelle, jakaisin tämän kanssa Bryggerin toastin ja friteeratut juustot. Isompaan nälkään valinta olisi joko Bryggerin vati tai kolmen ruokalajin menu olutsuosituksilla. Ne eivät petä koskaan!”